پاکستان کی سب سے زیادہ معاوضہ لینے والی ماڈل جن کے کھانوں کی ترکیبیں کینیڈا کے ریستورانوں میں استعمال ہوتی ہیں

خٹک والد اور برمی والدہ سے ملی خوبصورت اور بلند قامت لیے رخشندہ نے جب کام شروع کیا تب پاکستان میں ایک  ’ٹاپ ماڈل‘ کے ایک شوٹ کا معاوضہ تقریباً 1000 روپے تھا (اس وقت اسے کافی زیادہ سمجھا جاتا تھا) جب کہ انھیں صرف 300 روپے ملتے۔ (تب ایک امریکی ڈالرپونے پانچ روپے کا تھا) وہ تب تک اشتہاروں کی ضرورت بن چکی تھیں، سو ایسا ہی ہوا۔ رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شوبز میں شہرت حاصل کی۔  پاکستانی صحافی رولنڈ بورجیس کا کہنا ہے کہ جب وہ کہیں داخل ہوتیں تو مرد کَن اَنکھیوں سے انھیں دیکھتے اور خواتین ان کے لباس اور انداز کا جائزہ لے رہی ہوتیں۔ وہ ساڑھی باندھتیں تو خواتین میں ویسا ہی ٹرینڈ چل پڑتا۔ رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شہرت حاصل کی بورجیس نے سنہ 1969 میں رخشندہ کے ایک انٹرویو میں لکھا کہ ’اگرچہ رخشی (جیسا کہ انھیں ان کے کچھ دوست جانتے ہیں) نے ڈیزائننگ یا  گھریلو سجاوٹ کی کوئی تعلیم حاصل نہیں کی لیکن وہ اپنے کپڑے خود ڈیزائن کرتی ہیں اور کچھ کی خود سلائی کرتی ہیں۔ گھر کو پیشہ ورانہ طور سے سجایا ہے۔ اور چاہے برمی ہو یا پاکستانی  بہت ہی لذیذ پکوان بناتی ہیں۔‘ کراچی میں پیدا ہونے والے چنگیز نے مجھے بتایا کہ ’والد میری والدہ کے لیے انتہائی عمدہ زیورات بناتے تھے۔پاکستان میں وہ ہمیشہ یا تو پارٹیوں کے مہمان ہوتے یا میزبان۔ اکثر مہمان معززین کی بیویاں اس زیور پر تبصرہ کرتیں جو ماں نے پہن رکھا ہوتا تو والد اسے وہیں انھیں بیچ دیتے۔ ماں کو یہ اچھا نہ لگتا مگر والد کہتے کہ فکر نہ کرو، میں تمھیں اس سے بھی اچھا بنا دوں گا اور ایسا ہی ہوتا۔‘ سنہ 2012 سے لاس اینجلس اور کینیڈا میں پیشہ ور اداکار کے طور پر کام  کرتے چنگیز کا کہنا تھا کہ ’جین بانڈ فلم  کے وقت ماں کی عمر بہت کم  تھی۔اور شاید انھوں نے اسے اسی طرح  لیا جیسے ایک ماڈل  لیتی کہ آپ کو اس بات کا بہت خیال ہو کہ آپ کیسی نظر آتی ہیں۔‘ کینیڈا منتقلی کے وقت رخشندہ خٹک کل وقتی ماڈلنگ سے کنارہ کش ہو گئی تھیں لیکن اکثر شاید 30 برسوں میں 20 بار، جب وہ پاکستان جاتیں تو کوئی نہ کوئی کام ان کا منتظر ہوتا۔ وہ جب بھی جاتیں تو لامحالہ اخبارات میں ان پر مضمون چھپتے۔ بورجیس نے لکھا کہ ’ان کے اس دنیا سے جانے پر مجھ  جیسے پرستار اس میراث کا جشن مناتے ہیں جو انھوں نے چھوڑی۔ اس میں کوئی شک نہیں کہ رخشندہ خٹک پاکستان کی پہلی سپر ماڈل تھیں۔‘


Summary: علینہ ایک پلس سائز ماڈل ہیں جن کو ٹک ٹاک پر ویڈیوز بنانے کا بہت شوق تھا۔ اسی وجہ سے اُنھوں نے اپنی متعدد ویڈیوز ٹک ٹاک پر پوسٹ کیں، جس کے بعد اُن کو معاشرے کے تلخ رویے کا سامنا کرنا پڑا۔

پاکستان کی پلس سائز انفلوئنسرز: ’شوہر دبلے پتلے دیکھ کر لوگوں نے پاکیزہ رشتے کو ماں بیٹے کا رشتہ بنا دیا‘

آج سے تین سال قبل سوشل میڈیا انفلوئنسر اور ماڈل علینہ فاطمہ کی ایک ویڈیو ٹک ٹاک پر وائرل ہوئی اور اس کے بعد سے اُن کی زندگی مکمل طور پر بدل گئی۔  علینہ ایک پلس سائز ماڈل ہیں جن کو ٹک ٹاک پر ویڈیوز بنانے کا بہت شوق تھا۔ اسی وجہ سے اُنھوں نے اپنی متعدد ویڈیوز ٹک ٹاک پر پوسٹ کیں، جس کے بعد اُن کو تلخ رویوں کا سامنا کرنا پڑا اور انھیں مختلف القابات دیے گئے۔ لیکن علینہ نے اُن جملوں کو اپنی طاقت بنایا۔ وہ کہتی ہیں کہ ’میں آج جو کچھ بھی ہوں لوگوں کی اُن باتوں کی وجہ سے ہوں جو مجھے سنائی گئیں، میں نے لوگوں کی سوچ کو اپنے شوق کے آگے نہیں آنے دیا اور اپنا کام جاری رکھا۔‘ علینہ نے بی بی سی کو تین سال پہلے بھی انٹرویو دیا تھا جب اُن کی یہ ویڈیو وائرل ہوئی تھی، مگر آج وہ بتاتی ہیں کہ اُنھوں نے اپنے جسم کو تسلیم کر لیا ہے۔ ’میں نے خود کو اسی حال میں قبول کیا ہے۔ شاید یہی وجہ ہے کہ لوگوں نے بھی مجھے اسی حال میں قبول کر لیا ہے۔‘ علینہ کا شکوہ ہے کہ اُنھیں بھی عام لڑکیوں کی طرح ماڈلنگ کرنا، ٹک ٹاک ویڈیوز بنانا اور ایسی بہت سی دیگر چیزیں کرنے کا شوق ہے۔ ’مگر لوگ سمجھتے ہیں یہ سب پلس سائز لڑکی کے بس کی بات نہیں۔‘ ’تم تو اتنی موٹی ہو تم سے کون شادی کرئے گا؟‘ یہ الفاظ علینہ نے بھی اپنی زندگی میں بہت سن رکھے ہیں کہ جس کی وجہ سے وہ کہیں نہ کہیں یہ ضروری سوچتی تھیں کہ ’کیا واقعی مجھ سے کوئی شادی کرے گا۔‘ اس دوران علینہ سے کئی لوگ متاثر ہوئے جن میں ان کے شوہر فیدہ حسین بھی شامل ہیں۔ فیدہ سے علینہ نے اپنی پسندیدگی کا اظہار کیا اور اُن سے شادی کی۔ مگر سوشل میڈیا پر شادی کی تصویریں ڈالتے ہی علینہ کو ایک بار پھر ایسی باتیں سننے کو ملی جس کی اُن کو اُمید نہیں تھی۔ ایسی ہی ایک پلس سائز انفلوئنسر شیلہ زید ہیں جو اپنی پوسٹس اور مواد کے ذریعے ناصرف خواتین میں خود اعتمادی پیدا کر رہی ہیں بلکہ نئے فیشن کے حساب سے پلس سائز خواتین کو نئے نئے گر بھی سکھا رہی ہیں۔ اسی کا جواب دیتے ہوئے شیلہ نے کہا کہ ’ہمارے معاشرے میں خواتین کے ساتھ وزن کے حساب کے ساتھ کپڑوں کو منسوب کر دیتے ہیں۔ جس کی وجہ سے پلس سائز لڑکیاں کچھ گنے چنے کپڑے ہی پہنتی ہیں۔‘ علینہ اور شیلہ کا ماننا ہے کہ اگر اُن کی طرح پلس سائز خواتین ’جیسی ہیں ویسے تسلیم کر لیں‘ تو وہ زندگی کی مشکلات اور لوگوں کے رویوں کا ڈٹ کر مقابلہ کر سکتی ہوں۔


Summary: عمران خان سیاسی جماعتوں کے ساتھ بیٹھنے کو قطعی ترجیح نہیں دیتے تاہم دوسری طرف وہ چند سیٹیں رکھنے والی جماعت ق لیگ کو پنجاب کی وزارتِ اعلیٰ بھی دے چکے ہیں۔ تو اگر تحریکِ انصاف بلے کے نشان سے محروم ہی رہی تو کیا وہ کسی دوسری پارٹی کے ساتھ الحاق کر سکتی ہے؟

جب الیکشن کمیشن آف پاکستان نے پی ٹی آئی کے انٹرا پارٹی الیکشن کو کالعدم قرار دے کر بلے کا انتخابی نشان واپس لیا تھا تو پی ٹی آئی کا موقف یہ تھا کہ الیکشن کمیشن پی ٹی آئی کو بطور ایک سیاسی جماعت کے انتخابی عمل سے باہر کرنا چاہتا ہے۔ لیکن اب پشاورہائی کورٹ کے فیصلے کے بعد کئی نئے سوالات پیدا ہوئے ہیں۔ اگر پی ٹی آئی کو ڈویژن بینچ یا سپریم کورٹ سے کوئی ریلیف نہیں ملتا اور بَلے کے نشان سے محروم ہی رہتی ہے تواس کی حکمت عملی کیا ہو گی اور اس کے پاس دیگر آپشن کیا ہیں؟ کیا پی ٹی آئی کسی دوسری جماعت کے ساتھ الحاق کر سکتی ہے؟ علاوہ ازیں مختلف انتخابی نشان کے ساتھ الیکشن جیتنے والے پی ٹی آئی کے اُمیدوار اگر اپنی جماعت کی حکومت بنتا نہیں دیکھتے تو کیا پارٹی کے ساتھ اپنی وفاداری رکھ سکیں گے؟ اگر پی ٹی آئی بَلے کے نشان سے محروم رہتی ہے اور  دوسرے انتخابی نشان کا حصول بھی کسی وجہ سے ممکن العمل نہیں ہو پاتا تو کیا کسی دوسری جماعت کے ساتھ الحاق کی طرف جا سکتی ہے؟ یہ سوال بہت ہی اہمیت کا حامل ہے۔ اس کا جواب پی ٹی آئی کی ساخت طرزِ سیاست اور پی ٹی آئی رہنما عمران خان کے سیاسی اسلوب سے بہت حد تک مل جاتا ہے۔ عمران خان کا اندازِ سیاست غماز ہے کہ وہ سیاسی جماعتوں کے ساتھ بیٹھنے کو قطعی ترجیح نہیں دیتے تاہم دوسری طرف وہ چند سیٹیں رکھنے والی جماعت ق لیگ کو پنجاب کی وزارتِ اعلیٰ بھی دے چکے ہیں۔ اسی طرح 2018 کے الیکشن میں ق لیگ کے ساتھ سیٹ ایڈجسٹمنٹ بھی کر چکے ہیں اور الیکشن کے بعد چھوٹی جماعتوں کو ساتھ ملا کر مخلوط حکومت بھی بنا چکے ہیں مگر اس سب کے باوجود موجودہ حالات میں شاید وہ ایسا نہ کر سکیں۔ جبکہ عامر ہاشم خاکوانی کہتے ہیں کہ ’پی ٹی آئی کے پاس یہ آپشن ہے کہ اس کے اُمیدوار شیخ رشید کی عوامی لیگ اور وحدت المسلمین کے پلیٹ فارم پر الیکشن لڑ سکتے ہیں لیکن اگر پی ٹی آئی ایسا کرتی ہے تو اس کی اپنی شناخت متاثر ہو گی کہ مذکورہ بالا پارٹیاں، چھوٹی سطح کی ہیں اور عمران خان کو اپنی پارٹی کے حوالے سے احساسِ تفاخر بھی ہے، یوں یہ گنجائش نہیں کہ وہ کسی پارٹی کے ساتھ الحاق کر سکیں۔ اب یہاں ایک اہم پہلو یہ بھی ہے کہ اگر پی ٹی آئی کسی جماعت سے الحاق نہیں کرتی اور بَلے کے نشان سے بھی محروم رہتی ہے تو کس نوعیت کے سیاسی نقصان سے دوچار ہو سکتی ہے؟  ’کسی بھی سیاسی جماعت کو اُس کے بنیادی حق سے محروم نہیں کیا جا سکتا۔ پانچ سال بعد ووٹرز ووٹ ڈالنے جائیں تو سامنے انتخابی نشان ہی نہ ہو تو اس سے مسائل تو پیدا ہوں گے۔‘


Summary: پاکستان کے سابق وزیر اعظم اور پاکستان تحریک انصاف کے بانی عمران خان کے کاغذات نامزدگی مسترد ہونے کے بعد یہ بحث اب بھی جاری ہے کہ کیا وہ آٹھ فروری کو الیکشن لڑ سکیں گے یا نہیں؟  آخر عمران خان کے کاغذات نامزدگی مسترد کیوں ہوئے اور الیکشن کمیشن میں کاغذات نامزدگی مسترد ہونے کے بعد امیدواروں کے لیے کیا راستے موجود ہیں۔

کیا عمران خان آٹھ فروری کے انتخابات میں حصہ لے سکیں گے؟

پاکستان کے سابق وزیر اعظم اور پاکستان تحریک انصاف کے بانی عمران خان کے کاغذات نامزدگی مسترد ہونے کے بعد یہ بحث اب بھی جاری ہے کہ کیا وہ آٹھ فروری کو الیکشن لڑ سکیں گے یا نہیں؟   لاہور سے مسترد کیے گئے امیدواروں کی فہرست جاری کرتے ہوئے الیکشن کمیشن آف پاکستان نے کہا ہے کہ عمران خان کے کاغذات نامزدگی اس لیے مسترد کیے گئے کیونکہ وہ حلقے کے رجسٹرڈ ووٹر نہیں اور عدالت کی طرف سے سزا یافتہ ہیں اسی لیے انھیں نااہل قرار دیا گیا۔  ان تمام پیچیدگیوں کے درمیان یہ سوال اب بھی پوچھا جا رہا ہے کہ کیا عمران خان آٹھ فروری کو انتخابات لڑنے کے اہل ہوں گے یا نہیں؟  ہم نے قانونی ماہرین سے اس سوال کا جواب جاننے کی کوشش کی مگر اس سے پہلے سمجھ لیں کہ آخر عمران خان کے کاغذات نامزدگی مسترد کیوں ہوئے اور الیکشن کمیشن کا طریقہ کار کیا ہے اور یہ بھی الیکشن کمیشن میں کاغذات نامزدگی مسترد ہونے کے بعد امیدواروں کے لیے کیا راستے موجود ہیں۔  یہ وہ سوال ہے جو آج کل پاکستان کی سیاست میں دلچسپی رکھنے والا ہر شخص ہی پوچھ رہا ہے۔ موجودہ صورتحال اور عمران خان کی توشہ خانہ مقدمے میں سزا سے قانونی طور پر یہی رائے پائی جاتی ہے کہ وہ آٹھ فروری کو الیکشن نہیں لڑ سکتے۔ اگر سپریم کورٹ ان کی سزا ختم کر دے، تب بھی قانونی ماہرین کے مطابق کئی سقم موجود ہیں۔ خیال رہے کہ انتخابی نشان الاٹ ہونے کے بعد ہر حلقے کے لیے بیلٹ پیپرز چھپنے کا کام شروع ہوتا ہے۔ ان بیلٹ پیپرز پر الیکشن لڑنے والے امیدواروں (سیاسی جماعتیں اور آزاد امیدوار) کے انتخابی نشان پر مہر ثبت کی جاتی ہے۔ تو اگر عمران خان کی آٹھ فروری سے پہلے سزا ختم ہو جائے اور انھیں بے قصور قرار دے دیا جائے تو ان کے کاغذات نامزدگی تسلیم سمجھے جائیں گے اور وہ اس دن الیکشن لڑ سکیں گے؟ اس سوال کا جواب بھی بظاہر نہیں ہے تاہم سپریم کورٹ کی جانب سے فیصلے پر بھی منحصر ہے۔  شاہ خاور اپنی دلیل پر قائم ہیں کہ چاہے سپریم کورٹ انھیں یکم فروری کو ہی باعزت بری کر دے ’تب بھی عمران خان یہ نہیں کہہ سکتے کہ ان کے دسمبر میں جمع ہونے والے کاغذات نامزدگی کی بنیاد پر وہ یہ الیکشن لڑیں گے۔ اس لیے ایسا لگتا ہے کہ عمران خان آٹھ فروری کے انتخابات کی ٹرین اب مِس کر چکے ہیں‘ لیکن اس میں کوئی ابہام نہیں کہ عمران خان سزا کے خاتمے کی صورت میں ضمنی انتخابات میں حصہ لے سکتے ہیں۔


اگر مگر میں اُلجھا پاکستان: عاصمہ شیرازی کا کالم

دہائیوں سے نازک دور سے گُزرنے والی مملکت پر اب جب اصل نازک وقت پڑا ہے تو کوئی سمجھنے کو تیار نہیں۔ گردش ایام بدل گئی، ہندسے بدل گئے، تاریخ بدل گئی مگر حالات نہیں بدلے۔ دعا ہے کہ نیا سال اچھا ہو مگر بُرا ہو اس ’مگر‘ کا جو اُمید اور خدشے کے درمیان آ کھڑا ہوا ہے۔ وطن عزیز اگر مگر میں گھِر چکا ہے، سوالات خدشات کا روپ دھارے سامنے آ کھڑے ہیں۔ اس برس معیشت کا کیا حال ہو گا؟ معاشی حالات یہی رہے تو کیا ہوگا؟غربت بڑھ رہی ہے جبکہ بڑھتا افراط زر انسانوں کو سستا کر رہا ہے۔  خدشات میں اُلجھے یہ سوالات عام ذہنوں میں ہیں یا نہیں مگر فیصلہ سازوں کے ذہن میں ضرور گونج رہے ہیں۔ اب اُنھیں کون بتائے کہ اختیار اور اقتدار کی غلام گردشوں میں پلنے والے سنگین خطرات کو جس مخصوص عینک سے دیکھنے کی کوشش کر رہے ہیں اُس کا نمبر بدل چکا ہے۔ ایسا کیسے ہو سکتا ہے کہ ہائبرڈ رجیم کے سیاسی کردار کو جیل میں بند رکھا جائے، اُنھیں سیاست سے روک دیا جائے، کارکنوں کو ڈرا دیا جائے مگر اُن کے پیچھے چُھپے عسکری کرداروں کو ’مقدس میوزیم‘ میں چھپا دیا جائے۔ آدھا سچ اور آدھا انصاف مملکت کی جڑوں کو کھوکھلا کر چکا ہے اب تو صرف شکستہ ڈھانچہ ہے جو ہلکے سے اشارے کا منتظر ہے۔ کیا یہ محض اتفاق ہے کہ ایک بار پھر اکہتر کی طرح معاشرے میں تقسیم کی خلیج وسیع ہو چکی ہے، اکہتر کے انتخابات طویل آمریت کا نتیجہ بنے اور ملک دو حصوں میں تقسیم ہوا، معیشت الگ آخری سانسوں پر، ریاست اور معاشرہ سب بحران کا شکار ہیں۔ یہ بھی محض اتفاق ہے کہ اندرونی محاذ پر لڑتی ریاست کو بیرونی خطرات کا سامنا بھی ہے، مغربی اور مشرقی محاذ پر بھی خطرات منڈلا رہے ہیں۔ پڑوسی انڈیا انتخابات کی جانب بڑھ رہا ہے اور وہاں سے ’حافظ سعید‘ کی حوالگی کے مطالبے کی ٹائمنگ اپنی جگہ اہم ہے۔ کیا یہ سمجھا جائے کہ صرف پاکستان میں ہی نہیں بلکہ انڈیا میں بھی پاکستان اسٹیبلشمنٹ مخالف بیانیہ انتخابات میں کام آئے گا؟  عام انتخابات کے پہلے یعنی کاغذات نامزدگی کے مرحلے کو یقینی طور پر مس ہینڈل کیا گیا اور طاقت وروں کے ساتھ ساتھ تھیٹر لگانے کو تیار کی بورڈ جنگجوؤں نے کامیابی سے عام انتخابات کو متنازعہ بنانے میں بہرحال اپنا کردارادا کیا ہے۔ شاہ محمود قریشی کی ویڈیو گرفتاری کے بعد سمجھنے والوں کے لیے کافی ہونا چاہیے کہ انتخابات کیمروں کی نگرانی میں ہوں گے۔ ایسے میں مقتدرہ بے بس اور اختیار سوشل میڈیا کا ہی ہو گا۔  بہرحال شاہ محمود کی گرفتاری قابل مذمت ہے۔ اب بھی وقت ہے کہ ماضی کی غلطیوں کو دہرایا نہ جائے، سردار اختر مینگل جیسے رہنماؤں کو بلوچستان کی سیاست سے آؤٹ کرنے کا ارادہ ظاہر کر رہا ہے کہ انتخابات کا منصوبہ کیا ہے۔


Summary: پی ٹی آئی کے آفیشل ٹوئٹر اکاؤنٹ کی جانب سے شائع کی گئی ایک ٹویٹ میں کہا گیا ہے کہ پی ٹی آئی کے اہم رہنماؤں میں سے تقریباً 90 فیصد کاغذاتِ نامزدگی مسترد کر دیے گئے ہیں۔ پاکستان تحریک انصاف نے اتنی بڑی تعداد میں اپنے امیدواران کے کاغذات نامزدگی مسترد کیے جانے کو انتخابی عمل میں بدترین دھاندلی قرار دیا ہے۔

عمران خان سمیت تحریک انصاف کے متعدد رہنماؤں کے کاغذات نامزدگی مسترد: ’اب مائنس ون انتخابات کی راہ ہموار کی جا رہی ہے‘

پاکستان تحریکِ انصاف کے بانی اور سابق وزیرِ اعظم عمران خان کے کاغذاتِ نامزدگی لاہور کے بعد میانوالی سے بھی مسترد ہونے کے ساتھ ساتھ پی ٹی آئی کے دیگر رہنماؤں اور سابق ارکان پارلیمان کے کاغذاتِ نامزدگی مسترد کیے جانے کے حوالے سے پیغامات شیئر کیے جا رہے ہیں۔ پی ٹی آئی کے آفیشل ٹوئٹر اکاؤنٹ کی جانب سے شائع کی گئی ایک ٹویٹ میں کہا گیا ہے کہ پی ٹی آئی کے اہم رہنماؤں میں سے تقریباً 90 فیصد کاغذاتِ نامزدگی مسترد کر دیے گئے ہیں۔ اس دعوے کی حوالے سے الیکشن کمیشن سے رابطہ کیا گیا ہے تاہم کوئی جواب موصول نہیں ہوا۔ این اے 166 سے پی ٹی آئی کی امیدوار کنول شوذب کے مطابق ان کے کاغذاتِ نامزدگی اس لیے مسترد کیے گئے کیونکہ ان کے تائید کنندہ اور تجویز کنندہ کو حراست میں لیا گیا اور حراساں کیا گیا۔ این اے 83 اسامہ میلہ کی جانب سے بھی ٹویٹ کیا گیا ہے ان کے کاغذاتِ نامزدگی مسترد کر دیے گئے ہیں۔ پی ٹی آئی رہنما اعظم سواتی اور یاسمین راشد کے کاغذاتِ نامزدگی بھی مسترد کر دیے گئے۔ اس کے علاوہ سابق وزیر اور رہنما پی ٹی آئی علی محمد خان کے کاغذاتِ نامزدگی این اے 23 سے مسترد کیے گئے جبکہ سابق سپیکر قومی اسمبلی اسد قیصر کے کاغذاتِ نامزدگی بھی مسترد کر دیے گئے ہیں۔ انھوں نے اپنے ایک بیان میں کہا کہ ’عوام سے کہتا ہوں ہم ڈرے نہیں ہیں آپ لوگوں نے ظلم کا بدلہ ووٹ سے لینا ہے۔‘ اس کے علاوہ پی ٹی آئی کے آفیشل اکاؤنٹ کی جانب سے متعدد ایسی ویڈیوز بھی جاری کی گئی ہیں جن میں یہ دعویٰ کیا گیا ہے کہ مختلف حلقوں سے امیدواروں کے تجویز اور تائید کنندگان کو گرفتار کیا گیا ہے۔ پی ٹی آئی کے مطابق صنم جاوید کے کاغذاتِ نامزدگی بھی مسترد کروا دیے گئے ہیں جبکہ تیمور سلیم جھگڑا کی جانب سے جاری ویڈیو میں بتایا گیا ہے کہ ان کے کاغذاتِ نامزدگی قومی اور صوبائی اسمبلی سے مسترد کر دیے گئے ہیں۔ اس حوالے سے پی ٹی آئی کے ترجمان رؤف حسن کی جانب سے جاری بیان میں کاغذاتِ نامزدگی مسترد کرنے کے اس سلسلے کی مذمت کی گئی ہے اور الیکشن ٹریبیونلز میں اسے چیلنج کرنے کا اعادہ کیا گیا ہے۔ پاکستان تحریک انصاف نے اتنی بڑی تعداد میں اپنے امیدواران کے کاغذات نامزدگی مسترد کیے جانے کو انتخابی عمل میں بدترین دھاندلی قرار دیا ہے۔  ان کا کہنا ہے کہ ماضی میں بے نظیر کو اقتدار سے باہر رکھنے کے لیے  آئی جے آئی بنائی گئی، نواز شریف کو ملک سے باہر نکال دیا گیا تھا مگر ایسی تمام کوششیں بے سود رہیں۔ ان کے مطابق آخری دن بھی تحریک انصاف اعلان کر سکتی ہے کہ کس امیدوار کو ووٹ دیے جائیں اور پھر ایسے امیدواران کو ووٹ مل سکیں گے۔


Summary: سرتاج عزیز یہ سمجھتے تھے کہ پاکستان کسی عسکری قوت کے نتیجے میں نہیں بلکہ جمہوری جدوجہد اور ووٹ کے ذریعے بنا مگر پھر یہاں جمہوری عمل اور ووٹ کا تسلسل 75 برسوں تک نہ دیکھ سکے۔ وہ جدید معاشی اصلاحات کے بانی تھے مگر بدقسمتی سے ملک میں جمہوری تسلسل نہ ہونے کی وجہ سے ان کے وژن پر عملدرآمد نہ ہو سکا۔

سرتاج عزیز تحریک پاکستان کے کارکن، ’وہ سیاستدان نہیں تھے مگر سیاستدانوں کو ان کی طرح کا ہونا چاہیے‘

انڈیا کے ساتھ ’لاہور پراسس‘ پر لکھتے ہوئے انھوں کہا کہ چناب فارمولا اور لاہور ڈکلریشن پر تفصیل سے مذاکرات ہوئے۔ انھوں نے کہا کہ یہ بدقسمتی ہوئی کے انڈیا میں واجپائی حکومت کے اقتدار سے بے دخل ہونے سے مسئلہ کشمیر پھر کھٹائی میں پڑ گیا۔ انھوں نے کہا کہ جب میں 12 جون 1999 کو نیو دہلی میں واجپائی کو ملا تو مجھ سے بات کرتے ہوئے جذبات میں ان کی آواز رندھ گئی اور انھوں نے کہا کہ ’میں دونوں ممالک کے درمیان پائیدار امن کے لیے بڑی نیک نیتی اور بڑی امید سے پاکستان گیا تھا۔ مگر کارگل بحران نے سب تہس نہس کر دیا۔‘  سرتاج عزیز نے لکھا کہ یہ بات سن کر میں نے خود بڑی مشکل سے اپنے جذبات پر قابو پایا۔ ان کے مطابق جب وہ مارچ 2005 اور 2006 میں انڈیا میں مختلف کانفرنسز میں گئے تو انڈیا کے وزیراعظم من موہن سنگھ نے انھیں ذاتی حیثیت میں کھانے پر بلایا اور ان سے خوب دل کی باتیں کیں اور کہا کہ وہ دو طرفہ مذاکرات کے ذریعے پاکستان کے ساتھ پائیدار امن کے خواہاں ہیں۔ انھوں نے کہا کہ ’اگر میں اپنے دور حکومت میں اس بڑے ایجنڈے کی تکمیل میں کامیاب ہو گیا تو شاید تاریخ میں میرا نام رقم ہو جائے۔‘  سرتاج عزیز کے مطابق دھماکوں سے قبل نواز شریف نے امریکی صدر کو بڑے اطمینان سے بتا دیا کہ اب کوئی اور چارہ نہیں رہ گیا ہے۔ ان کے مطابق چار برس بعد سنہ 2002 تک ان کے ذہن میں یہ تھا کہ اگر پاکستان ایٹمی دھماکے نہ کرتا تو کیا ہو جاتا۔  مگر ان کے مطابق جب 13 دسمبر 2001 میں انڈین پارلیمنٹ پر حملے کے بعد جس طرح دس مہینے تک پانچ لاکھ کی تعداد میں انڈین فوج پاکستان کی سرحد پر تعینات رہی تو اس سے ایٹمی دھماکوں کی اہمیت بھی واضح ہو گئی۔ سرتاج عزیز کے مطابق پاکستان پیپلز پارٹی کی چیئرپرسن اور اس وقت اپوزیشن لیڈر بینظیر بھٹو نے بھی حکومت پر ایٹمی دھماکے کرنے کے لے دباؤ ڈالا تھا۔ مگر سرتاج عزیز دھماکوں کا مطالبہ کرنے والوں پر تنقید کرتے رہے۔  ان کے مطابق سرتاج عزیز یہ سمجھتے تھے کہ پاکستان کسی عسکری قوت کے نتیجے میں نہیں بلکہ جمہوری جدوجہد اور ووٹ کے ذریعے بنا مگر پھر یہاں جمہوری عمل اور ووٹ کا تسلسل 75 برسوں تک نہ دیکھ سکے۔  وہ کہتے ہیں کہ سرتاج عزیز جدید معاشی اصلاحات کے بانی تھے مگر بدقسمتی سے ملک میں جمہوری تسلسل نہ ہونے کی وجہ سے ان کے وژن پر عملدرآمد نہ ہو سکا۔  ان کے مطابق سنہ 1990 کی دہائی میں جو معاشی پالیسیاں پاکستان اختیار کیے ہوئے تھا وہی انڈیا اور بنگلہ دیش نے بھی کیا مگر ان کے آگے نکلنے کی وجہ وہاں جمہوری عمل کا تسلسل تھا۔


Summary: کیریکٹر اے آئی ایک مقبول پلیٹفارم بن گیا ہے جس پر کوئی بھی اصلی شخصیات یا افسانوی کرداروں کے چیٹ بوٹ بنا سکتے ہیں۔

کیریکٹر اے آئی: دلچسپ ویب سائٹ جس پر نوجوان مصنوعی ذہانت کے ذریعے اپنے نفسیاتی مسائل کا حل ڈھونڈ رہے ہیں

ہیری پوٹر، ایلون مسک، بیونسے، سوپر ماریو اور ویلادمیر پوتن ان سب کے سمیت کیریکٹر اے آئی (Character.ai) پر لاکھوں دیگر مصنوعی ذہانت سے بنی شخصیات ہیں جن سے آپ بات چیت کر سکتے ہیں۔ کیریکٹر اے آئی ایک مقبول پلیٹ فارم بن گیا ہے جس پر کوئی بھی اصلی شخصیات یا افسانوی کرداروں کے چیٹ بوٹ بنا سکتے ہیں۔ کیریکٹر اے آئی یہ نہیں بتاتا کہ کتنے لوگوں نے اس مخصوص چیٹ بوٹ کو استعمال کیا ہے لیکن وہ یہ بتاتے ہیں کہ ہر روز ان کی ویب سائٹ پر کُل 3.5 ٹریلین صارف آتے ہیں۔ سین فرانسِسکو میں واقع یہ کمپنی کے مطابق صارفین کی زیادہ دلچسپی افسانوی کرداروں میں ہے اور وہ ان کو تفریح کے طور پر استعمال کرتے ہیں۔ سب سے زیادہ مقبول اینیمے (جاپانی اینیمیشن) یا رائڈن شوگن جیسے کمپیوٹر گیم کرداروں کے چیٹ بوٹ ہیں جس کو 282 ملین میسیجز بھیجے جا چکے ہیں۔ تاہم لاکھوں چیٹ بوٹس میں سے چند ہی ہیں جو سائیکالوجسٹ جتنے مقبول ہیں اور کُل ملا کر 475 ایسے چیٹ بوٹس ہیں جن کے نام میں ’تھیریپی‘، ’تھیراپسٹ‘، ’سائکیٹرسٹ‘ یا ’سائکالوجسٹ‘ ہے اور وہ دیگر زبانوں میں بھی بات کر سکتے ہیں۔ سیم اپنے بوٹ کی کامیابی سے اتنے حیران ہیں کہ وہ اس وقت جس پوسٹ گریجیویٹ ریسرچ پراجیکٹ پر کام کر رہے ہیں وہ ہے مصنوعی ذہانت کا تھیراپی کے لیے استعمال کا بڑھتا رجحان اور نئی نسل اس کی طرف کیوں مائل ہے۔ کیریکٹر اے آئی پر زیادہ تر لوگ 18 سے 30 سال کے درمیان کی عمر کے ہیں۔ تھریسا پلومین ایک پیشہ ور سائیکوتھیراپسٹ ہیں اور انھوں نے اس چیٹ بوٹ کا استعمال کیا ہے۔ وہ کہتی ہیں کہ انھیں اس بات پر کوئی حیرانی نہیں ہے کہ اس قسم کی تھیراپی نوجوان نسل میں مقبول ہے لیکن یہ کتنی مؤثر ہے وہ اس پر سوال اٹھاتی ہیں۔ کیریکٹر اے آئی تھیراپی کے انقلاب کے لیے ایک عجیب جگہ ہے۔ کمپنی کی ترجمان کا کہنا ہے کہ ’ہمیں خوشی ہے کہ لوگوں کو ان کے اور کمیونٹی کے بنائے ہوئے کرداروں سے بہت مدد اور تعلقات مل رہے ہیں لیکن صارفین کو جائز مشورے اور رہنمائی کے لیے شعبے کے تصدیق شدہ پیشہ ور افراد سے مشورہ کرنا چاہیے۔‘ کمپنی کا کہنا ہے کہ صارفین کی طرف سے چیٹ بوٹ کو بھیجے گئے میسیجز اور جواب خفیہ رہتے ہیں لیکن اگر مثال کے طور پر تحفظ کے لیے اگر معلومات تک رسائی کی ضرورت پڑے تو عملے میں سے کوئی بھی ان کو پڑھ سکتا ہے۔ ریپلیکا جیسی دیگر ایل ایل ایم پر مبنی مصنوعی ذہانت کی سروسز اسی طرح کی ہیں لیکن اس ویب سائٹ میں جنسی گفتگو کی وجہ سے یہ 18 سال سے بڑے لوگوں کے لیے ہے اور اعداد و شمار کی کمپنی سیمیلر کے مطابق اس ویب سائٹ پر کیریکٹر اے آئی کے مقابلے میں کم لوگ آتے ہیں اور وقت بھی کم لگاتے ہیں۔


دنیا کے وہ پانچ شہر جن کی سیر آپ کم بجٹ میں بھی کر سکتے ہیں

اکانومسٹ انٹیلیجنس یونٹ (ای آئی یو) نے حال ہی میں سال 2023 میں دنیا بھر میں رہائش کی قیمت کے عنوان سے ایک رپورٹ جاری کی ہے، جس کے مطابق یہ گذشتہ پانچ برسوں میں 2.9 فیصد اوسط اضافے سے بہت بڑا اضافہ ہے۔ اس رپورٹ کے گلوبل انڈیکس سے موازنہ کیا جائے تو پھر دنیا کے کچھ شہر ابھی بھی نسبتاً سستے ہیں۔ جیسا سنگاپور اور زیورخ جیسے شہر بہت مہنگے تصور کیے جاتے ہیں اور ان کے مقابلے میں کچھ دیگر شہر سستے سمجھے جاتے ہیں۔ ہم نے ان شہروں کے رہائشیوں اور حال ہی میں یہاں کا رخ کرنے والے سیاحوں سے بات کی جو ای آئی یو رپورٹ انڈیکس میں ان کے خطے کے دوسرے شہروں کے مقابلے میں سستے ہیں۔ سفری اخراجات سے متعلق کام کرنے والی ویب سائٹ ’ایکسپیکٹِستان‘ کے مطابق یہ شہر دیگر شہروں کے مقابلے میں 56 فیصد تک سستا ہے، جس کی وجہ سے خانہ بدوش اس شہر کو ترجیح دیتے ہیں۔  وہ یہاں کے فیڈو میوزک سے لطف اندوز ہونے کے بعد وہ غریب دوست مقام ’تاسکا دو چیکو‘ کا رخ کرنے کی صلاح دیتی ہیں۔ مصنف اور ’ڈیجیٹل نومیڈ‘ جوزفائن ریمو فنڈرپ کا کہنا ہے کہ یہاں اخراجات پانچ سال پہلے کے مقابلے میں بہت مختلف ہو چکے ہیں۔ ان کے مطابق ایک چیز جو میں نے سیکھی ہے وہ یہ ہے کہ آپ غیرملکی کریڈٹ کارڈ استعمال کرنے کے بجائے نقد ادائیگی کریں تو بہتر ہے۔  ان کے مطابق یہ ایک طریقہ ہے کہ آپ کیسے اور کہاں کہاں سے اپنے خرچے کم کر سکتے ہیں۔ ان کے مطابق یہاں کرائے اور کھانے بہت سستے ہیں۔ وہ اب واپس یورپ جانے کے بجائے یہاں چھے ماہ تک رہنے کی منصوبہ بندی کر رہی ہیں۔ یہاں اردگرد کے علاقے مزید سستے ہیں۔ کریئر گیپرز پر ٹریول بلاگر ایلکس ٹریمباتھ کا کہنا ہے کہ وہ حال ہی میں یہاں کے مضافتی علاقے سان ٹیلمو میں رہے ہیں، جو کہ کم خرچ اور بالا نشین مقام ہے۔  امریکہ کے نیویارک اور لاس اینجلس جیسے بڑے شہر ابھی بھی دس بڑے مہنگے شہروں کی فہرست میں شامل ہیں جبکہ پڑوسی ملک کینیڈا کے شہر ابھی سستے ہیں۔ کینیڈا کے تمام شہروں میں سب سے زیادہ سستا ٹورونٹو ہے، جس کا درجہ بندی میں 27واں نمبر بنتا ہے۔  اس وقت جاپان اپنے شہروں کو اپنی کرنسی ین کی قدر کو بہتر کرنے اور دیگر معاشی چیلنجز پر قابو پانے کے لیے سیاحوں کی آمد کے لیے زیادہ مناسب بنا رہا ہے۔ تا کہ سیاح یہاں مہنگائی کی وجہ سے آنے کا ارادہ ترک نہ کر سکیں۔


اکیلے سفر کرنے والے چھ سالہ بچے کو ایئرلائن نے غلط منزل پر پہنچا دیا

امریکہ میں اکیلے ہوائی سفر کرنے والا چھ سالہ بچہ ’غلط جہاز میں سوار‘ ہو کر اپنی منزل کی بجائے دوسرے شہر پہنچ گیا ہے۔  کیسپر امریکی  شہر فیلاڈیلفیا سے فارٹ مائرز، فلوریڈا اپنی دادی سے ملنے جا رہے تھے۔ لیکن وہ فورٹ مائرز سے چار گھنٹے کی مسافت پر اورلینڈو پہنچ گئے۔ انھیں فضائی کمپنی کی طرف سے غلطی سے غلط جہاز پر سوار کروا دیا گیا تھا۔ سپیریٹ ایئرلائنز نے کیسپر کی دادی سے معذرت کی ہے اور بچے کو اورلینڈو تک گاڑی چلا کر آ کر لینے پر اٹھنے والے اخراجات کو ادا کرنے کی بھی پیشکش کی ہے۔ جمعرات کو کیسپر کو اپنی دادی ماریا راموس سے ملنے کے لیے فیلاڈیلفیا انٹرٹیشنل ایئرپورٹ سے ساؤتھ ویسٹ فلوریڈا انٹرنیشنل ایئر پورٹ جانا تھا۔ لیکن کیسپر کو اولینڈو کے جہاز پر بٹھا دیا گیا جو فورٹ مائرز سے 260 کلومیٹر دور واقع ہے۔  اس واقعے نے مشہور ہالی ووڈ فلم ہوم الون 2 کی یاد دلا دی جس میں مرکزی کردار کیون کرسمس پر غلط جہاز پر سوار ہو جاتا ہے اور اپنے گھر والوں سے دور ہو جاتا ہے۔  جس جہاز پر کیسپر کو سوار ہونا چاہیے تھا جب وہ لینڈ ہوا اور اس سے ماریا راموس کے پوتے نہیں اترے تو وہ گھبرانے لگیں۔ ماریا ریموس نے ایک مقامی ٹی وی چینل کو بتایا کہ ’میں جہاز کے اندر بھاگ کر فلائٹ اٹینڈنٹ کے پاس گئی اور ان سے پوچھا ’میرا پوتا کہاں ہے؟ فیلاڈیلفیا میں اسے آپ کے حوالے کیا گیا تھا؟‘ خوش قسمتی سے اورلینڈو میں لینڈ کرنے کے بعد کیسپر نے اپنی دادی کو فون کر لیا۔ اس کے بعد ماریا ریموس گاڑی پر اپنے پوتے کو لینے کے لیے اورلینڈو ایئرپورٹ پہنچ گئیں۔ ’یہ کیسے ہوا؟ کیا انھوں نے اسے جہاز سے اتارا؟ کیا وہ خود سے غلط جہاز میں چلا گیا؟‘ سپیریٹ ایئرلائنز نے ایک بیان میں واقعے پر معذرت کرتے ہوئے کہا کہ ’ہم اپنے مہمانوں کی سلامتی اور انھیں ایک جگہ سے دوسرے مقام تک لے جانے کی ذمہ داری کو بہت سنجیدہ لیتے ہیں اور ہم اس واقعے کی تحقیقات کر رہے ہیں۔ ہم (بچے کے) اہلخانہ سے اس تکلیف دہ تجربے پر معذرت خواہ ہیں۔‘ اس قسم کی غلطی عام بات نہیں ہے لیکن ماضی میں اکیلے سفر کرنے والے بچے اور دیگر مسافر غلط فلائٹس پر سوار ہو چکے ہیں۔ سنہ 2009 میں امریکہ میں اکیلے سفر کرنے والی دو بچیاں امریکہ کے اندر ہی کانٹینینٹل ایئرلانز کی غلط پروازوں پر سوار ہو گئیں تھیں۔  اس واقعے پر ایئرلائن کا کہنا تھا کہ یہ واقعہ’عملے کے درمیان غلط معلومات کے تبادلے‘ کے نتیجے میں ہوا تھا۔ اسی طرح 2019 میں سویڈن جانے والے بچے کو غلطی سے یونائٹڈ ایئرلائنز کی جرمنی  جانے والی پرواز میں بٹھا دیا گیا تھا۔


انسانی سمگلنگ کا شبہ: انڈین مسافروں سے بھرا طیارہ فرانس میں جانچ کے بعد ممبئی پہنچ گیا

دبئی سے نکوراگوا جانے والے ایک مسافر طیارے کو فرانس کے ایک ہوائی اڈے پر انسانی سمگلنگ کے شبہ میں کئی دنوں تک روکے جانے کے بعد چھوڑ دیا گیا ہے جومنگل کی صبح انڈین شہر ممبئی پہنچا ہے۔ اس سے قبل خبر رساں ادارے اے ایف پی نے پیرس کے ایک اہلکار کے حوالے سے بتایا ہے کہ طیارے کے مسافروں کو حراست میں لے لیا گیا ہے اور یہ خدشہ ظاہر کیا جا رہا ہے کہ یہ ’انسانی سمگلنگ‘ کا معاملہ ہو سکتا ہے۔  فرانس میں انڈین سفارت خانے نے ایکس (سابقہ ٹوئٹر) پر ایک بیان میں کہا ہے کہ انھیں فرانس کے حکام نے طیارے کے روکے جانے کے بارے میں اطلاع دی۔ انھوں نے لکھا کہ’فرانسیسی حکام نے ہمیں بتایا کہ دبئی سے نکاراگوا جانے والے ایک طیارے میں 303 افراد سوار تھے جن میں سے زیادہ تر انڈین شہری ہیں۔ سفارت خانے کی ٹیم نے قونصلر رسائی حاصل کر لی ہے۔ ہم صورتحال کا جائزہ لے رہے ہیں اور مسافروں کی فلاح و بہبود کو بھی یقینی بنانے کی کوشش میں ہیں۔‘ خبر رساں ادارے روئٹرز نے اطلاع دی ہے کہ یہ رومانیہ کی لیجنڈ ایئر لائنز کا چارٹر طیارہ تھا جو پیرس سے تقریباً 160 کلومیٹر دور وتری ایئرپورٹ پر تکنیکی وجوہات کی بنا پر اترا تھا جس کے بعد فرانس کی انتظامیہ نے اسے انسانی اسمگلنگ کے شبے میں دوبارہ پرواز نہیں بھرنے دی۔ ایوی ایشن ویب سائٹ ایئرلائن ڈاٹ نیٹ نے اطلاع دی ہے کہ 21 دسمبر کو طیارے کو حراست میں لیے جانے کے بعد ہوائی اڈے کو بند کر دیا گیا۔ فرانسیسی نیوز سائٹ لاموندے کے مطابق ’مارنے‘ کی مقامی انتظامیہ کے ایک اہلکار نے بتایا ہے کہ جمعرات کو مسافر زیادہ وقت تک طیارے میں ہی رہے جبکہ رات میں انھیں سونے کے لیے وتری کے چھوٹے ایئرپورٹ کی عمارت میں لے جایا گيا اور جمعے کو انھیں ایک عارضی کیمپ میں منتقل کیا گیا۔ پراسیکیوٹر کے دفتر کی جانب سے جاری ایک بیان میں کہا گیا ہے کہ ’303 مسافروں اور کیبن کریو کی شناخت کی جانچ کی جا رہی ہے۔ وہ ان حالات کی بھی جانچ کر رہے ہیں جن میں مسافروں کو لے جایا جا رہا تھا اور ان کے سفر کے مقاصد کے بارے میں بھی جاننے کوشش جاری ہے۔‘ یہ واضح نہیں کہ طیارے کو پرواز بھرنے کی اجازت دینے سے قبل حکام اس فیصلے پر پہنچے ہوں کہ اس پرواز میں کوئی جرم نہیں ہوا۔  یہ بھی واضح نہیں ہے کہ یہ پرواز نکاراگوا کا سفر دوبارہ شروع کرنے کے بجائے ممبئی کیوں بھیجی گئی ہے۔ سوشل میڈیا پر اس حوالے سے گردش کرنے والی خبروں میں بھی بہت سے بیانات سانے آ رہے ہیں۔ دی پلین گائی نامی ایک صارف نے سوشل میڈیا پر فرانس میں انڈین سفارت خانے کی ٹویٹ کے جواب میں لکھا ہے کہ ’یہ ایئر کمپنی اتفاق سے انڈین طیارہ کمپنی سپائس جیٹ کو بھی چلاتی رہی ہے۔‘


Summary: اولی کے مالک باب ولیمز کہتے ہیں کہ ’ہم دونوں کوئی مثال قائم کرنے کی غرض سے  نہیں نکلے تھے۔ یہ ایک عام سی بلی ہے اور یہ میری کشتی کا ایسے ہی لازمی حصہ ہے جیسے اس میں موجود فرنیچر اور اسے پیچھے چھوڑ جانے کا سوال ہی پیدا نہیں ہوتا تھا۔‘

اولی: کشتی رانی کے مقابلے میں پہلی بار کسی بِلّے کی تاریخی شرکت

سڈنی کے ساحل پر اس بار کشتی رانی (یاٹ ریس) کے مقابلے میں ’اولی‘ ایک تاریخ رقم کرنے جا رہے ہیں۔ وہ منگل کو سڈنی سے ہوبارٹ یاٹ ریس میں حصہ لینے والوں کی قطار میں سب سے آگے کھڑے ہوں گے۔ اب آپ سوچیں گے کہ قطار میں اگے کھڑے ہونے سے کون سی تاریخ رقم ہو گی؟ توآپ کو بتا دیں کہ اولی ایک بِلّا ہے۔  لیکن اس پُرمشقت سمندری ریس میں کسی بھی بلی کے سفر کا کوئی ریکارڈ  دستیاب نہیں۔ گو کہ کبوتروں کے ذریعے ایک بار ساحل پر واپس پیغامات بھیجنے کے لیے استعمال کرنے کا ذکر تو ہے لیکن بلیّاں ؟  ان کا ذکر کہیں موجود نہیں۔ اولی کے مالک باب ولیمز کہتے ہیں کہ ’ہم دونوں کوئی مثال قائم کرنے کی غرض سے  نہیں نکلے تھے۔ یہ ایک عام سی بِلّا ہے اور یہ سلف سکس (Sylph VI ) نامی کشتی کا ایسے ہی لازمی حصہ ہے جیسے اس میں موجود فرنیچر اور اسے پیچھے چھوڑ جانے کا سوال ہی پیدا نہیں ہوتا تھا۔‘ باب ولیمز نے اس ریس سے پہلے بات کرتے ہوئے بی بی سی کو بتایا ’میں نے بہت سے ایڈونچرز کیے ہیں جنھیں پاگل پن سمجھا جاتا ہے تاہم یہ ان میں سے ایک نہیں ہے۔‘ آسٹریلیا کے کروزنگ یاٹ کلب نے وضاحت کی کہ ریس میں حصہ لینے کے لیے جانوروں پر پابندی لگانے کے حوالے سے کوئی اصول نہیں ہیں، اور سمندری سفر میں بلیوں کی ایک طویل تاریخ موجود ہے۔ جبکہ سلف ایک پرانی کشتی ہے جس نے کئی دہائیوں پہلے سڈنی سے ہوبارٹس چند مقابلوں میں حصہ لیا تھا جبکہ یہ باب ولیم کا پہلا موقع ہے کہ وہ اسے دوڑانے جا رہے ہیں۔  باب ولیم بحریہ کے ایک ریٹائرڈ افسر رہ چکے ہیں جنھوں نے اپنی زندگی سمندر کو عبور کرتے ہوئے گزاری ہے۔ جس میں حال ہی میں دنیا کا تن تنہا دنیا کا چکر لگانا بھی شامل ہے جس میں اولی ان کے ہمراہ رہی ہے۔ ان کے سفر میں ذیادہ تر اولی ہی ہمراہ ہوتا ہے۔  ’اگرچہ بلیوں کو پانی سے نفرت ہے لیکن  مجھے پتہ ہے کہ اولی تیراکی کر سکتا ہے، کیونکہ اس نے ایک بار کتے کے حملے سے بچنے کے لیے پانی میں چھلانگ لگا دی تھی۔‘ سلف اور اس کے مکینوں کے لیے  امید کی جا رہی ہے کہ وہ اس کھیل ر میں محفوظ طریقے سے شامل ہوتے ہوئے  ہوبارٹ کی طرف نسبتاً آرام دہ رفتار سے آگے بڑھیں گے۔ اس کھیل میں منزل پر پہنچنے کا تیز ترین ریکارڈ 2017 میں قائم کیا گیا جس کا دورانیہ ایک دن اور نو گھنٹے کا ہے لیکن  تیز رفتاری کا یہ ریکارڈ ایک بہت بڑے اور جدید سپر یاٹ نے بنایا تھا۔ ’سلف ایک پرانی اور سست رفتار کشتی  ہے تاہم  ہماری خواہش نئے سال کے جشن کے لیے وقت پر ہوبارٹ پہنچنا ہے۔‘


ڈنکی: ’امریکہ جانے کے لیے 33 لاکھ روپے ضائع کیے، زمین بیچ دی اور کئی ماہ جیل میں گزارے لیکن اب اپنے ملک میں رہنا چاہتا ہوں‘

کلدیپ سنگھ نے بتایا کہ ان کا شروع سے ہی امریکہ جانے کا خواب تھا اور سال 2010 میں وہ پہلے سنگاپور گئے، بعد میں ڈرائیور کے طور پر عراق چلے گئے۔  پھر انھوں نے ایجنٹ سے کہا کہ وہ انھیں انڈیا واپس بھیج دیں کیونکہ وہ وہاں نہیں رہنا چاہتے تھے۔ اس کے بعد ایجنٹ نے انھیں برازیل جانے کا آپشن دیا اور وہ وہاں کام کرنے لگے۔  کلدیپ سنگھ نے بتایا کہ وہ برازیل میں ایک اور ایجنٹ کے رابطے میں آئے، جس نے انھیں امریکہ بھیجنے کے لیے 30,000 ڈالر کا مطالبہ کیا۔  کلدیپ سنگھ نے بتایا کہ انھوں نے پہلے ایجنٹوں کو تین ہزار ڈالر ادا کیے، جس کے بعد انھیں اور ان کے دوست کو پیرو جانے والی بس میں بٹھایا گیا۔   کلدیپ کا کہنا تھا کہ آخر کار وہ ایکواڈور میں داخل ہوئے، جہاں سے انھوں نے اپنے آگے کے سفر کے لیے بس لی۔ اس کے بعد وہ کولمبیا پہنچ گئے، جہاں انھیں کسی کے گھر میں رکھا گیا۔  کلدیپ بتاتے ہیں کہ انھیں پانامہ پہنچنے کے لیے جنگلوں کو عبور کرنے کے لیے تقریباً دو دن تک پیدل چلنا پڑا اور جنگل میں سفر کرتے ہوئے انھوں نے ایک دریا عبور کیا، جہاں پانی ان کی گردن تک تھا۔  انھوں نے بتایا کہ جب ان کے پاس پینے کا پانی ختم ہو گیا تو انھوں نے اپنے ایک ساتھی سے پانی مانگا تو اس نے کلدیپ کو صرف چند گھونٹ ہی دیے۔ کلدیپ کے مطابق دو دن بعد وہ پانامہ میں داخل ہوئے جہاں انھوں نے حکام کو بتایا کہ وہ نیپال سے ہیں اور امریکہ جا رہے ہیں۔  کلدیپ نے بتایا کہ گوئٹے مالا کے بعد وہ میکسیکو میں داخل ہونے میں کامیاب ہوئے۔ کلدیپ نے بتایا کہ جب وہ میکسیکو میں داخل ہوئے تو ایک ایجنٹ نے انھیں اپنی کار میں بٹھایا اور پیچھے لیٹنے کو کہا۔ اس ایجنٹ نے انھیں ایک ایسی جگہ پر اتارا، جہاں سے انھیں پیدل دو پہاڑیاں عبور کرنے کو کہا گیا۔  کلدیپ نے بتایا کہ ایجنٹوں نے انھیں متنبہ کیا تھا کہ وہ میکسیکو میں مقامی مافیا کے خطرے کی وجہ سے اپنے گھر سے باہر نہ نکلیں۔  کلدیپ نے بتایا کہ ’پولیس اور انتظامیہ نے مجھ سے پوچھ گچھ کی اور انھیں مجھ پر شک ہونے لگا۔ میں نے محسوس کیا کہ مجھے جلد ہی ملک بدر کر دیا جائے گا۔‘ ڈی پورٹ ہونے کا سن کر اپنے جذبات کے بارے میں بتاتے ہوئے کلدیپ نے کہا کہ میرے سر پر دکھ کا پہاڑ گر گیا کیونکہ میں 30 لاکھ روپے خرچ کر کے اور پنجاب میں اپنی زمینیں بیچ کر امریکہ آیا تھا۔  کلدیپ کے مطابق ’پانچ ماہ بعد جب میں امیگریشن آفس گیا تو انھوں نے مجھے بتایا کہ انھوں نے انڈین سفارت خانے سے میرا پاسپورٹ ڈھونڈ لیا ہے اور یہ کہ امریکہ میں میرا آخری دن تھا۔‘


ہوٹل اور ہوائی ٹکٹ بک کرانے کے دوران آن لائن فراڈ سے بچنے کے 10 طریقے

آن لائن دھوکہ دہی کے شکار لوگوں کی تعداد میں آئے دن اضافہ ہو رہا ہے اور بکنگ ڈاٹ کام پر ہیکرز کی جانب سے بہت سے لوگوں کو دھوکہ دینے کی اطلاعات ہیں۔ لہٰذا اگر آپ چھٹیوں پر سفر کے دوران بکنگ کر رہے ہیں تو محتاط رہیں۔ پھر جب انھوں نے اصل بکنگ ڈاٹ کام پر کلک کیا تو انھیں فوری طور پر انتباہی پیغام ملا۔ ای میل دراصل اس ہوٹل کی تھی جس میں انھوں نے بکنگ کرائی تھی۔ انھوں نے ای میل میں کہا ہم نے آپ سے کیو آر کوڈ یا لنک کے ذریعے کسی ادائیگی کی درخواست نہیں کی ہے۔ اگر آپ کو ان موضوعات کے حوالے سے کوئی پیغام موصول ہوتا ہے تو براہ کرم ایسے پیغام کو نظر انداز کریں، اپنی نجی معلومات اور تفصیلات کو خفیہ رکھیں اور بکنگ ڈاٹ کام کے کسٹمر سروس کیئر سے رابطہ کریں۔ سیاحت کے سائبر گپھلے پر تحقیق کرنے والے میک افی لیب کے سینیئر سکیورٹی ریسرچر اولیور ڈیون کا کہنا ہے کہ  ’سکیمرز آپ کے جذبات سے کھیلنے کی کوشش کرتے ہیں یا وہ آپ کو اس عمل میں جلدی کرنے پر مجبور کرتے ہیں۔ مثال کے طور پر- اگر آپ تاخیر کرتے ہیں تو بکنگ نہیں ہو گی۔ لیکن حقیقت میں ایسا نہیں ہے۔‘  کیا آپ آنے والی چھٹی کے لیے کسی تلاش میں رہتے ہیں؟ ایسے میں آپ کو آن لائن اشتہارات کے بہت سے پاپ اپس مل سکتے ہیں۔ لیکن ان میں سے کچھ فراڈ ہو سکتے ہیں۔ وہ آپ کو ایک ایسی ای میل بھیج سکتے ہیں جو کسی آفیشل بکنگ سروس کی طرح لگے لیکن حقیقت میں وہ جعلی ہو۔ لہٰذا اگر آپ ایک ایگریگیٹر یا تھرڈ پارٹی بکنگ سائٹ (کسی ہوٹل یا ایئر لائن سے براہ راست بکنگ کرنے کے بجائے) استعمال کرنے جا رہے ہیں تو ماہرین کا کہنا ہے کہ بڑے برانڈز یا معروف کمپنیوں کا استعمال کرنا زیادہ محفوظ ہے جن کے بارے میں آپ نے شاید سنا ہو اور وہاں بیان کردہ دیگر تمام حفاظتی نکات کو استعمال کرتے ہوئے تمام اصولوں پر عمل کریں۔ مثال کے طور پر فریب دینے والے آپ کو غیر موجود ہوٹلوں کے جعلی اشتہارات کے ذریعے نشانہ بنا سکتے ہیں۔ ٹرپ ایڈوائزر اور بکنگ ڈاٹ کام جیسی مشہور کمپنیوں کی سائٹس چیک کریں تاکہ یہ معلوم ہو سکے کہ آیا ہوٹل واقعتاً موجود ہے۔ صارفین کے تحفّظ کے قوانین کا عام طور پر مطلب یہ ہوتا ہے کہ اگر آپ کریڈٹ کارڈ یا ڈیبٹ کارڈ استعمال کرتے ہیں تو آپ دھوکہ دہی سے متعلق لین دین سے محفوظ ہیں، دوسرے لفظوں میں، آپ عام طور پر اپنے پیسے واپس حاصل کر سکیں گے (چاہے اس میں وقت اور پریشانی کیوں نہ لگے)۔


Summary: ٹائٹینک کے ڈوبنے کے 111 سال بعد بھی اس کا ملبہ ایک معمہ بنا ہوا ہے۔ سمندر کی گہرائیوں میں غرقاب ہونے والے اس جہاز کے ٹکڑے دریافت ہونے کے بعد سے بہت سی افواہوں، خرافات اور شکوک و شبہات کا موضوع رہا ہے۔ اس مضمون میں ٹائٹینک کے بارے میں پانچ اہم حقائق بتائے گئے ہیں۔

’مصری ممّیاں اور سونے کے سکے‘: ٹائٹینک سے متعلق وہ پانچ غلط فہمیاں جن پر ایک زمانہ یقین کرتا رہا

ٹائی ٹینک 14 اپریل 1912 کی رات کو ڈوبنا شروع ہوا اور تین گھنٹوں کے اندر 15 تاریخ کے اوائل میں مکمل طور پر سمندربُرد ہو گیا۔ یہ حادثہ سطح سمندر سے چار ہزار میٹر کی گہرائی میں پیش آیا۔ اس حادثے میں 1500 سے زیادہ مسافر سمندر میں ڈوب گئے۔ سو سال سے زیادہ عرصہ گزرنے کے باوجود ٹائٹینک کی تباہی آج بھی سب سے بڑی سمندری آفت سمجھی جاتی ہے۔ ستمبر 1985 میں ٹائی ٹینک کا ملبہ نکالا گیا۔ یہ نیو فاؤنڈ لینڈ، کینیڈا سے 650 میل دور ہے۔ حادثہ سطح سمندر سے چار ہزار میٹر کی گہرائی میں پیش آیا تھا جس میں جہاز کے دو ٹکڑے ہو گئے تھے۔ ڈوبنے کے مقام پر ٹائی ٹینک کے دو حصے ملے۔ ان دونوں حصوں کے درمیان 800 میٹر کا فاصلہ ہے۔ تباہی کے 111 سال بعد بھی اس کا ملبہ ایک معمہ بنا ہوا ہے۔ سمندر کی گہرائیوں میں غرقاب ہونے والے اس جہاز کے ٹکڑے دریافت ہونے کے بعد سے بہت سی افواہوں، خرافات اور شکوک و شبہات کا موضوع رہا ہے۔ آئیے اب اس مضمون سے ٹائٹینک کے بارے میں پانچ اہم حقائق جانتے ہیں۔ اس بارے میں بہت سی قیاس آرائیاں موجود ہیں کہ ٹائٹینک کا ایک مقصد سمندر میں تیز رفتاری کا ریکارڈ توڑنا تھا تاہم یہ سراسر غلط ہے۔ اس جہاز کا منصوبہ رفتار کا ریکارڈ بنانا نہیں بلکہ تفریح کی غرض سے جانے والوں کے لیے بحری سفر کو یادگار اور آرام دہ بنانے کی غرض سے ڈیزائن کیا گیا تھا۔ ٹائٹینک کے بارے میں یہ کہانی بھی بہت مشہور ہوئی کہ اس جہاز میں مصری ممّیاں اور سونے کے سکٹے موجود تھے لیکن یہ بھی محض اندازے ہی تھے۔ اس جہاز کی فہرست میں سونے کے سکوں کا کہیں کوئی ذکر نہیں ہے۔ البتہ ’وائٹ سٹار‘ نامی جہاز 1917 میں سونے کے سکے لے جاتے ہوئے ڈوب گیا تھا۔ ایک اور افواہ یہ بھی تھی کہ مصری ممّیوں کو ٹائی ٹینک پر سوار کروایا گیا تھا۔ جہاز کے مکینوں کے بہت سے اکاؤنٹس ہیں جو بہت قیمتی اشیاء لے کر جا رہے ہیں۔ جہاز میں سوار تمام سامان سمندر میں گم ہو گیا۔ بہت سے مسافر ان مصنوعات کے لیے انشورنس کے دعوے کرتے ہیں۔ تاہم ان میں مصری ممّیوں کا کہیں ذکر نہیں ہے۔ تاہم اس واقعے کا کہیں بھی ثبوت موجود نہیں ہے۔ اس جہاز کو چلانے والی کمپنی وائٹ سٹار لائن کے جہازوں کی شہرت اتنی بری نہیں۔  ٹائٹینک کے ڈوبنے کے بعد ایک بڑا الزام یہ سامنے آیا کہ نچلے درجے پر سفر کرنے والے مسافروں کو لائف بوٹس کی سہولت نہیں دی گئی۔ اس حوالے سے کہا گیا کہ جہاز کے برف کے تودے سے ٹکرانے کے بعد تھرڈ کلاس کے مسافروں کو لائف بوٹ پر سوار ہونے کی اجازت نہیں دی گئی۔ تاہم ٹائٹینک کے حادثے میں زندہ بچ جانے والے مسافر ولیم سوپر بھی اس کی تردید کرتے ہیں۔


استنبول شہر جس کا دنیا میں کوئی ثانی نہیں؟

یہ زمین پر کھڑے ہو کر سمجھنے کے لیے بہت بڑا ہے۔ لہٰذا، جب کہ بہت سے سیاح استنبول کے تاریخی جزیرہ نما میں قسطنطنیہ کے ہپوڈروم، آیا صوفیہ کی مسجد اور توپکاپی محل کو دیکھنے کے لیے آتے ہیں، فیری پر سوار ہونے سے نہ صرف آپ کو ان میں سے بہت سے مقامات کے صاف نظارے کا موقع ملتا ہے، بلکہ اس سے زائرین کو یہ سمجھنے میں بھی مدد ملتی ہے کہ کس طرح شہر کا پرتوں والا ماضی اس کے متحرک حال میں فٹ بیٹھتا ہے۔ استنبول کی فیریز نے بھی شہر کی منفرد ثقافت اور ترقی کو تشکیل دینے میں مدد کی ہے۔ جیسا کہ 19ویں صدی کے وسط میں استنبول کی آبادی میں اضافہ ہوا، 1844 میں عوامی فیریوں کی وجہ سے آبنائے باسپورس، مارمارا سی انلیٹ اور گولڈن ہارن ایسٹوری کے ساتھ ساتھ رہنے والے لوگوں کو استنبول کے مختلف آبی علاقوں کے درمیان آسانی سے سفر کرنے میں مدد ملی۔ 1970 کی دہائی میں جب وسطی اور مشرقی اناطولیہ کے باشندے روزگار کی تلاش میں استنبول کی طرف ہجرت کر گئے تو وہ اپنی مختلف زبانیں اور کھانے پینے کے رسم و رواج کو بھی اپنے ساتھ لے کر آئے، بہت سے پہلی بار شہر کی ایک فیری پر یوروپی براعظم میں داخل ہوئے۔ ایک مقامی صحافی عادل بالی نے لکھا کہ ’فیریز استنبول کی علامت بنی ہوئی ہیں۔ فیریز نہ صرف مسافروں کو بلکہ معاشرے کی ثقافت، روایات اور عادات کو بھی لے کر چلتی ہیں۔ فیری کی گھاٹ پر سٹریٹ موسیقاروں کا کنسرٹ سننا، فیری کی ریلنگ پر ٹیک لگانا۔۔۔ چائے کی گھونٹ لیتے ہوئے اخبارات یا کتابیں پڑھنا اور استنبول کی پینٹنگ دیکھنا جہاں بگلے ناچتے ہیں، یہ سب اس ثقافت کا حصہ ہیں۔‘ استنبول کی فیریز پر سالانہ تقریباً چار کروڑ مسافر سفر کرتے ہیں، جو باسپورس کو دنیا کی مصروف ترین آبی گزرگاہوں میں سے ایک بناتا ہے۔ لیکن ساحلوں پر کھڑی کئی مساجد اور میناروں کے علاوہ، مسافروں کو ڈولفنز کے گروہ، شیئر واٹر پرندے اور شہر میں ہر جگہ موجود بگلے بھی نظر آتے ہیں۔ پرندے فیریز کے ساتھ ساتھ اڑتے رہتے ہیں اور وہ کشتیوں کے ساتھ اس قدر جڑ گئے ہیں کہ فیری چلانے والی کمپنی سحر ہٹلاری نے اپنے لوگو پر بگلوں کے سیاہ، سفید اور ان کی چونچ کے پیلے رنگ کو اپنایا ہے۔ کسی بھی یادگار، عجائب گھر یا ٹور سے زیادہ، فیری پر سفر کرنے سے سیاحوں کو نہ صرف استنبول کو سمجھنے میں مدد ملتی ہے، بلکہ اس سے پیار ہو جاتا ہے۔ استنبول کی فیری لائن کی سربراہ صنم دیدتاس کا خیال ہے کہ یہی وجہ ہے کہ تقریباً 200 سالوں سے کشتیوں سے متاثر ہو کر نظمیں، پینٹنگز، ناول، گانے اور فلمیں بنائی جا رہی ہیں۔ ’استنبول کو دریافت کرنے کا بہترین طریقہ ہے کہ فیری پر چڑھیں اور باسپورس دیکھیں۔‘


روس میں ’برہنہ پارٹی‘ جس پر ہنگامے کے بعد سیلیبرٹیز وضاحتیں دینے پر مجبور ہیں

20 دسمبر کو ایک بلاگر اور ٹی وی پریزنٹر نستیا ایولیوا نے ایک ’تقریباً برہنہ پارٹی‘ کے نام سے ماسکو کے موتوبور نائٹ کلب میں ایک پارٹی رکھی تھی۔ جس کا ڈریس کوڈ ہی بے لباسی یا برہنہ پن تھا۔ اس پارٹی میں چنیدہ چنیدہ امیر پوپ سٹارز اور مشہور شخصیات نے شرکت کی جن میں معروف روسی ریپر واسیو (اصلی نام نکولائی واسیلیف) بھی شامل تھے اور جو اس پارٹی میں صرف جوتے اور عضو تناسل کو ایک جراب سے ڈھانپے ہوئے آئے تھے۔  اس ’برہنہ پارٹی‘ کی میزبان اور منتظم نستیا ایولیوا کو قانونی کارروائی کا سامنا ہے۔ 20 سے زیادہ لوگوں نے اس کے خلاف مقدمے کی درخواست پر دستخط کیے ہیں۔ وہ مطالبہ کر رہے ہیں کہ وہ ڈیفنڈر آف دی فادر لینڈ فاؤنڈیشن کو ایک ارب روبل (85 لاکھ پاؤنڈ) ادا کرے، یہ ایک تنظیم ہے جو کریملن کے ’خصوصی آپریشن‘ کے شرکا کو رقم عطیہ کرتی ہے۔ اس پارٹی میں شریک دیگر مشہور سٹارز اور شخصیات کو بھی سنگین نتائج کا سامنا ہے کیونکہ ان کے کنسرٹس کی تاریخوں کی منسوخی اور اشتہاری معاہدے ختم ہونے کی باتیں ہو رہی ہے۔ یہ بھی اطلاعات ہیں کہ روسی ٹی وی پر پہلے سے ریکارڈ شدہ نئے سال کی شام کے تفریحی شوز میں سے کچھ ستاروں کو ایڈٹ کیا جا رہا ہے۔ بڑے بڑے ناموں کو ہٹا دیا گیا ہے، ان کے ویڈیو پیغامات کو نکال دیا گیا ہے۔ جس کے بعد پارٹی میں شریک ہونے والے معروف سٹارز میں سے ایک ایک کر کے سوشل میڈیا پر آ رہے ہیں۔ ان میں سے چند پارٹی میں شرکت کرنے پر معذرت کر رہے ہیں تو کچھ کا اصرار ہے کہ انھوں نے پارٹی میں شرکت کر کے کچھ غلط نہیں کیا۔  اب مکمل لباس میں سامنے آنے والے میگا سٹار فلپ کرکورو نے سوشل میڈیا پر اپنے ایک پیغام میں کہا کہ ’میں تسلیم کرتا ہوں کہ میں نے غلطی کی۔ شاید اس طرح کی پارٹی میں شریک ہونا میری آخری حماقت تھی، جس کے نتیجے میں روس میں میرے کیریئر پر پابندیاں لگ گئیں۔ یہ وہ واحد ملک ہے جہاں میں ایک فنکار اور شہری کے طور پر موجود ہوں۔‘ اس پارٹی کی میزبان اور منتظم نستیا ایولیوا نے اپنے ویڈیو پیغام میں کہا کہ ’وہ کہتے ہیں ناں کہ روس معاف کرنا جانتا ہے۔ اگر ایسا ہے تو، میں آپ لوگوں سے دوسرا موقع مانگنا چاہوں گی اور اگر آپ کا جواب نفی میں ہے، تو میں اپنی سرعام پھانسی کے لیے تیار ہوں۔ میں پیچھے نہیں ہٹوں گی، میں کسی بھی نتیجے کے لیے تیار ہوں۔‘


Summary: انڈیا کے زیر انتظام کشمیر کے سابق وزیر اعلی اور نیشنل کانفرنس کے صدر فاروق عبداللہ نے کہا ہے کہ اگر ہم نے پاکستان کے ساتھ بات چیت کے ذریعے مسئلہ حل نہیں کیا تو ہمیں اسی حشر کا سامنا کرنا پڑے گا جس کا آج غزہ اور فلسطینیوں کو سامنا ہے۔

فاروق عبداللہ کے بیان پر تنازع: ’پاکستان سے بات چیت نہیں کی گئی تو کشمیر کا حشر غزہ جیسا ہوگا‘

انڈیا کے زیر انتظام کشمیر کے سابق وزیر اعلیٰ اور نیشنل کانفرنس کے صدر فاروق عبداللہ نے کہا ہے کہ اگر ہم نے  پاکستان کے ساتھ بات چیت کے ذریعے مسئلہ حل نہیں کیا تو ہمیں اسی حشر کا سامنا کرنا پڑے گا جس کا آج غزہ اور فلسطینیوں کو سامنا ہے۔ خبر رساں ادارے اے این آئی کے مطابق فاروق عبداللہ نے انڈیا کے سابق وزیر اعظم اور بی جے پی کے رہنما اٹل بہاری واجپائی کا حوالہ دیتے ہوئے کہا کہ ’میں نے ہر بار یہ  ہی کہا ہے۔ واجپائی جی نے کہا تھا کہ دوست بدلے جا سکتے ہیں لیکن پڑوسی نہیں بدلے جا سکتے۔ ہم پڑوسیوں کے ساتھ مل کر رہیں گے تو دونوں ترقی کریں گے۔ اگر ہم دشمنی نبھاتے رہے تو تیزی سے آگے نہیں بڑھ سکتے۔‘ انھوں نے مزید کہا کہ ’مودی جی نے بھی حال ہی میں یہ کہا تھا کہ جنگ کوئی حل نہیں ہے، مسائل کو بات چیت سے حل کرنا ہوگا، وہ بات چیت کہاں ہے؟ آج عمران خان کو چھوڑیں، اب نواز شریف پاکستان کے وزیراعظم بننے والے ہیں۔ وہ چیخ چیخ کر کہہ رہے ہیں کہ بات چیت کریں گے، کیا وجہ ہے کہ ہم بات کرنے کو تیار نہیں۔‘ ان کا کہنا تھا کہ ’اگر ہم نے اس مسئلے کو بات چیت کے ذریعے حل نہیں کیا تو میں معذرت کے ساتھ کہنا چاہتا ہوں کہ ہمیں بھی غزہ اور فلسطینیوں کی طرح (صورت حال کا) سامنا کرنا پڑے گا، جن پر آج اسرائیل بمباری کر رہا ہے۔‘ انھوں نے کہا کہ ’میں نے آپ سے پہلے بھی کہا ہے کہ دہشت گردی ابھی بھی ہے۔ وہ کہتے تھے کہ 370 ختم ہو جائے گا تو دہشت گردی ختم ہو جائے گی۔ وہ دہشت گردی کے لیے 370 کو ذمہ دار مانتے تھے۔ مجھے افسوس ہے کہ آج وہ بالکل چپ ہیں۔ اور سیاحت پر بولتے رہتے ہیں کہ سیاحت اتنی ہو گئی اور سیاحت اتنی ہو گئی۔ سیاحت ہی سب کچھ نہیں ہے۔ دہشت گردی ہے، دہشت گردی رہے گی، جب تکہ اس کی جڑ کو ہم لوگ سمجھنے کی کوشش نہیں کریں گے۔‘ فاروق عبداللہ کے بیان پر انھیں بی جے پی کے حامیوں کی جانب سے ٹرول کا سامنا ہے۔ سیفرن ڈیلہائٹ نامی ایک صارف نے فارق عبداللہ کے بیٹے اور سابق وزیر اعلیٰ عمرعبداللہ کو مخاطب کرتے ہوئے لکھا کہ ’اگر آپ کے والد فاروق عبداللہ یہ سجھتے ہیں کہ پاکستان سے نہ بات کرنے سے جموں کشمیر ’غزہ‘ بن جائے گا تو آپ سب کے لیے اچھا  ہے کہ آپ پاکستان چلے جاؤ اور وہاں محفوظ رہو۔‘


دل کا دورہ، کورونا، دماغ میں رسولی اور اب زہر۔۔۔ انڈیا کو مطلوب داؤد ابراہیم دوبارہ خبروں میں کیوں

انڈیا میں سوشل میڈیا پر گذشتہ 48 گھنٹے سے داؤد ابراہیم کا نام ٹاپ ٹرینڈز میں شامل ہے اور انھیں ’زہر دیے جانے‘ یا اُن کی ’کراچی میں موت‘ کی غیرمصدقہ خبریں گردش کر رہی ہیں۔ داؤد ابراہیم کے حوالے سے ان ٹرینڈز کی ابتدا دراصل دو روز قبل اس وقت ہوئی جب مقامی میڈیا پر انڈیا کو مختلف جرائم میں مطلوب انڈر ورلڈ ڈان داؤد ابراہیم کو زہر دینے جیسی خبروں نے گردش شروع کی۔ یہ غیرمصدقہ دعوے کیے گئے کہ زہر خورانی کے بعد داؤد کراچی کے ایک ہسپتال میں زیر علاج ہیں۔ کراچی کے ہسپتال میں ان کی موجودگی کے کسی دعوے کی تصدیق نہیں ہو سکی اور انڈین میڈیا میں بھی یہ بات صرف دعوؤں تک محدود ہے۔ یاد رہے کہ انڈر ورلڈ ڈان اور ممبئی دھماکوں میں انڈیا کو انتہائی مطلوب داؤد ابراہیم لگ بھگ گذشتہ تین دہائیوں سے انڈین میڈیا کی توجہ کا مرکز رہے ہیں اور اتنے ہی عرصے سے وہ مفرور بھی ہیں۔ ان کے بارے میں انڈیا یہ دعویٰ کرتا ہے کہ وہ پاکستان میں مقیم ہیں تاہم پاکستان نے ہمیشہ اس نوعیت کے الزامات اور دعوؤں کی تردید کی ہے۔ گذشتہ تین ہفتے سے مہاراشٹر کی اسمبلی میں بھی داؤد ابراہیم کا نام گونج رہا ہے اور اس کی وجہ ریاستی وزیر گریش مہاجن کی سنہ 2017 کی ایک تصویر ہے جس میں وہ مبینہ طور پر داؤد ابراہیم کے خاندان کے ایک فرد کی شادی میں شریک نظر آ رہے ہیں۔  داؤد ابراہیم کا کسی نہ کسی حوالے سے انڈین میڈیا میں موجود رہنا کوئی نئی بات نہیں اور اُن کی موت سے متعلق دعوے تو کافی پرانے ہیں۔  اس سے قبل سنہ 2017 میں داؤد کو دل کا دورہ پڑنے سے موت کا شکار ہونے کی بات سامنے آئی تھی اور یہ دعویٰ کیا گیا تھا کہ انھیں کراچی کے ایک ہسپتال میں داخل کروایا گیا جہاں ان کی موت ہو گئی۔ سنہ 2017 میں ہی دماغ میں موجود رسولی کے باعث بھی داؤد کی موت کی خبر بھی میڈیا کی زینت بنی۔  اسی طرح اس سے ایک سال قبل سنہ 2016 میں سوشل میڈیا پر خبر گردش کرنے لگی کہ داؤد ابراہیم کو گینگرین ہوا ہے اور ہائی بلڈ پریشر اور بلڈ شوگر کے نتیجے میں ان کی ٹانگوں کو خون کی فراہمی نہیں ہو پا رہی ہے جس کی وجہ سے ڈاکٹروں کو شاید ان کی ٹانگیں کاٹنا پڑیں اور دعویٰ اس وقت بھی یہی تھا کہ داؤد کراچی میں زیر علاج ہیں۔ ابتدا میں ان کا تعلق حاجی مستان اور کریم لالہ سے بھی رہا۔ اسّی کی دہائی میں جرائم کی دنیا میں حاجی مستان کا طوطی بولتا تھا اور انھوں نے داؤد ابراہیم کے سر پر ہاتھ رکھا۔


Summary: کسی آن لائن جلسے میں شامل ہونے کے لیے آپ کو کسی سواری کا بند و بست نہیں کرنا پڑتا اور نہ ہی جلسۂ گاہ میں افراتفری کا ڈر ہوتا ہے۔ آپ باآسانی ایک کلک سے کسی آن لائن جلسے میں شامل ہوسکتے ہیں۔ مگر شاید اسی طرح ایک ہی کلک سے آپ کی اس جلسے تک رسائی روکی جاسکتی ہے۔

تحریک انصاف کا ورچوئل جلسہ اور سوشل میڈیا کی بندش کی شکایات: ’پی ٹی آئی روز آن لائن جلسے کرتی ہے تو انٹرنیٹ روز بند کیا جائے گا؟‘

عام انتخابات 2024 سے قریب ڈیرھ ماہ قبل ایک ایسے وقت میں جب سابق وزیر اعظم عمران خان سمیت تحریک انصاف کے کئی رہنما جیل میں ہیں اور جماعت کو جلسے کرنے میں مشکلات کا سامنا ہے، پی ٹی آئی نے عوام تک اپنا پیغام پہنچانے کے لیے ’ورچوئل اجتماع‘ کا راستہ اپنایا ہے۔ کسی آن لائن جلسے میں شامل ہونے کے لیے آپ کو کسی سواری کا بندوبست نہیں کرنا پڑتا اور نہ ہی جلسۂ گاہ میں افراتفری کا ڈر ہوتا ہے۔ آپ باآسانی ایک کلک سے کسی آن لائن جلسے میں شامل ہو سکتے ہیں مگر شاید اسی طرح ایک ہی کلک سے آپ کی اس جلسے تک رسائی روکی جاسکتی ہے۔  پی ٹی اے نے کہا کہ ’ملک بھر میں انٹرنیٹ تک رسائی کی مجموعی صورتحال بظاہر معمول کے مطابق ہے اور میڈیا سے گزارش کی جا رہی ہے کہ ذمہ داری کا مظاہرہ کریں۔ انٹرنیٹ کی بندش کے حوالے سے کسی بھی غیر مصدقہ خبر کو پھیلانے سے گریز کریں۔‘ تاہم تحریک انصاف کا دعویٰ ہے کہ ’فاشسٹ حکومت نے پی ٹی آئی کے تاریخی ورچوئل جلسے سے قبل انٹرنیٹ کی رفتار کم کی اور پاکستان بھر میں سوشل میڈیا پلیٹ فارمز کو بند کر دیا۔ اس سے ثابت ہوتا ہے کہ یہ عمران خان کی مقبولیت سے خوفزدہ ہیں۔‘ سوشل میڈیا پر صارفین انٹرنیٹ تک رسائی روکنے پر حکام کو آڑے ہاتھوں لے رہے ہیں۔ اسی طرح پی ٹی آئی کے آن لائن جلسے پر طرح طرح کے تبصرے بھی کیے جا رہے ہیں۔  کچھ صارفین کا کہنا تھا کہ انھیں اس آن لائن جلسے کے بارے میں پتا ہی اس وقت چلا جب ان کے انٹرنیٹ نے کام کرنا چھوڑ دیا تھا۔ ان کے مطابق آن لائن سنسرشپ نہ صرف معلومات تک رسائی اور اظہار رائے کی آزادی جیسے بنیادی حقوق کے خلاف ہے بلکہ یہ حربہ کبھی بھی کارآمد ثابت نہیں ہوتا، جیسے ماضی میں لوگوں کو یوٹیوب کی بندش کے بعد وہاں ’توہین آمیز ویڈیو‘ کا علم ہوا تھا۔  انھوں نے مزید لکھا کہ ’حکومت ایک طرف آئی ٹی کے شعبے میں برآمدات بڑھانا چاہتی ہے اور دوسری طرف ایک جماعت کے ورچوئل جلسے کو روکنے کے لیے انٹرنیٹ سے چھیڑ چھاڑ کرتی ہے۔‘ عزیر یونس کے خیال میں حکمراں طبقے کو لگتا ہے کہ سوشل میڈیا ’شیطانی میڈیا ہے اور نوجوانوں کو کرپٹ ہونے سے بچانے کے لیے اس پر سختیاں ضروری ہیں۔‘ تو کیا یہ آن لائن جلسہ کامیاب رہا؟ پاکستان میں عام طور پر جلسوں میں لوگوں کی تعداد کے حوالے سے کافی تبصرے کیے جاتے ہیں۔ آن لائن ویوز کے اعداد و شمار پر بھی لوگ بٹے ہوئے نظر آئے ہیں۔ یوٹیوب پر تحریک انصاف کے ’پہلے ورچوئل پاور شو‘ کو 14 لاکھ ویوز ملے ہیں۔ کچھ لوگوں کی نظر میں آن لائن جلسے کی حکمت عملی ’کامیاب‘ رہی تاہم بعض ’بوٹس‘ کی موجودگی کا دعویٰ کر رہے ہیں۔


Summary: پاکستان کے مشہور صحافی اور اینکر پرسن وسیم بادامی کو سوشل میڈیا پلیٹ فارم (سابق ٹوئٹر) پر فالو کرنے والے صارف اس وقت حیران ہوئے جب ان کے اکاؤنٹ سے عجیب و غریب ٹویٹس سامنے آنا شروع ہو گئیں۔ لیکن جلد ہی یہ بات واضح ہو گئی کہ ان کا اکاؤنٹ ہیک ہو گیا ہے۔

وسیم بادامی کا اکاؤنٹ ہیک: ’ایکس‘ اکاؤنٹ کو محفوظ کیسے بنایا جائے اور اگر یہ ہیک ہو جائے تو کیا کیا جائے؟

پاکستان کے مشہور صحافی اور اینکر پرسن وسیم بادامی کو سوشل میڈیا پلیٹ فارم ایکس (سابق ٹوئٹر) پر فالو کرنے والے صارفین گذشتہ روز اُس وقت حیران ہوئے جب اُن کے اکاؤنٹ سے عجیب و غریب ٹویٹس سامنے آنا شروع ہوئے۔ ابتدا میں کچھ صارفین کو لگا کہ یہ حالات حاضرہ سے متعلق کوئی بات ہے، لیکن اس دوران وسیم بادامی کے ٹی وی چینل سے منسلک ایک اور اینکر اور ان کے ساتھی اقرار الحسن نے اپنے اکاؤنٹ سے ٹویٹ کر کے آگاہ کیا کہ وسیم بادامی کا اکاؤنٹ ’ہیک‘ ہو گیا ہے اور اس سے آنے والی ٹویٹس کو سنجیدہ نہ لیا جائے۔ اس کے بعد بھی وسیم بادامی کے اکاؤنٹ سے ٹویٹس کرنے کا سلسلہ جاری رہا اور اس دوران وسیم بادامی اور ان کی فیملی کی چند تصویر بھی شیئر کی گئی۔ ملٹی فیکٹر ویریفیکیشن یا ٹو سٹیپ اوتھینٹیکیشن ایک ایسا فیچر ہے جس کے تحت کسی کمپیوٹر صارف کو دو یا اس سے زیادہ ثبوت فراہم کرنے کے بعد ہی اس ویب سائٹ یا پلیٹ فارم تک رسائی حاصل ہوتی ہے۔ 2020 میں بی بی سی سے بات کرتے ہوئے انٹرنیٹ پر صارفین کے حقوق کی کارکن نگہت داد کا کہنا تھا کہ سوشل میڈیا پر اپنے اکاؤنٹ محفوظ بنانے کے لیے صارفین کو اپنا مضبوط پاسورڈ باقاعدگی سے تبدیل کرنا چاہیے اور اسے کسی ای میل یا صفحے پر درج نہیں کرنا چاہیے۔ الگ الگ اکاؤنٹ کے پاس ورڈ مختلف ہونے چاہییں۔ اگر کسی وجہ سے کسی کا سوشل میڈیا اکاؤنٹ ہیک ہو جائے اور اس کے پاس اکاؤنٹ تک رسائی نہیں رہتی تو وہ ایکس (سابق ٹوئٹر) کے ’ہیلپ سینٹر‘ کے لنک پر جا کر وہ موجود فارم میں تفصیلات درج کر کے بھی اپنا اکاؤنٹ واپس حاصل کر سکتے ہیں۔ اگر اکاونٹ تک رسائی نہیں رہی تو صارف سے اس کا ہینڈل اور اکاؤنٹ سے منسلک ای میل کا پوچھا جاتا ہے۔ اس کے علاوہ پوچھا جاتا ہے کہ آخری دفعہ اکاؤنٹ تک رسائی کب ہو رہی تھی اور پھر پوچھا جاتا ہے کہ اکاؤنٹ بناتے ہوئے کون سا ای میل یا فون نمبر استعمال کیا گیا تھا۔  اس کے بعد آپ سے مزید معلومات لی جاتی ہیں کہ آیا اس ای میل تک آپ کی رسائی ہے یا جو فون نمبر آپ نے بتایا ہے اس پر آپ کو ایس ایم ایس موصول ہو جاتا ہے، آپ کس ملک میں مقیم ہیں، آپ کو کیا شک ہے کہ کیسے آپ کا اکاؤنٹ ہیک ہوا، اپنے مسئلے کی تفصیل لکھیے، اگر کوئی سکرین شاٹ ہے تو وہ ہیلپ سینٹر کو فراہم کیجیے۔ اگر آپ کہتے ہیں کہ آپ کو اکاؤنٹ کی رسائی حاصل ہے تو وہ آنے والے فارم میں آپ سے آپ کا ای میل، یوزر نیم یا فون نمبر وغیرہ مانگے جاتے ہیں۔ اس کے بعد آپ کے ای میل یا نمبر پر کوڈ بھیجا جاتا ہے۔ کوڈ کے کامیابی سے اندراج کے بعد ایکس آپ کو نیا پاس ورڈ درج کرنے کا کہتا ہے۔


Summary: سوشل میڈیا انفلوئنسر جنید اکرم نے حال ہی میں تفریحی مقاصد کے لیے پاکستانی ساحلوں پر جانے کے تجربوں پر مبنی بظاہر ایک مزاحیہ ویڈیو پوسٹ کی۔ لیکن شاید اس پر ویسا ردعمل نہیں آیا جس کی وہ امید کر رہے تھے۔

’جنید بھائی، ساحل پر جا کر لوگوں کو گھورا نہ کریں‘

سوشل میڈیا انفلوئنسر جنید اکرم نے حال ہی میں تفریحی مقاصد کے لیے پاکستانی ساحلوں پر جانے کے تجربوں پر ایک ویڈیو پوسٹ کی لیکن شاید اس پر ویسا ردعمل نہیں آیا جس کی وہ امید کر رہے تھے۔ جنید اکرم کو پاکستان کے عام لوگوں کی زندگیوں اور سماجی رویوں پر مزاحیہ کمنٹری کے لیے جانا جاتا ہے مگر بعض سوشل میڈیا صارف اب ان پر ’طبقاتی تفریق‘ ظاہر کرنے کا الزام لگا رہے ہیں۔  اس ٹویٹ کے جواب میں جنید اکرم نے یہ ویڈیو ایکس پر پوسٹ کی۔ انھوں نے انسٹاگرام پر بھی اسے لگایا۔ پھر ایک شاٹ میں ایک سندھی ٹوپی پہنے شخص سمندر کے سامنے اپنی شلوار اتار کر نِکر پہنتا ہے۔ اس کے بعد چار لوگ مل کر ایک ہی انداز میں ناچ رہے ہوتے ہیں۔ ہر سین کے آخر میں جنید نظر آتے ہیں اور ان کے چہرے کے تاثرات مایوسی اور حیرت والے ہوتے ہیں، یعنی وہ اس طرح کی چیزوں پر ناپسندیدگی ظاہر کر رہے ہوتے ہیں۔  یہاں یہ بتانا ضروری ہے کہ اس پوسٹ میں استعمال کی جانے والی ویڈیوز بظاہر ان کی خود بنائی ہوئی نہیں ہیں۔ یہ بھی ضروری نہیں کہ تمام مناظر پاکستانی ساحلوں کے ہیں۔  بعض لوگوں نے الزام لگایا کہ اس ویڈیو میں جنید اکرم ایک نامناسب پیغام دے رہے ہیں اور لوگوں کے بارے میں جانے انجانے میں غلط رائے کو فروغ دیا جا رہا ہے۔ ان کا موقف ہے کہ اگر ایسا ہی کچھ غیر ملکی یا سفید فام افراد کر رہے ہوتے تو ان پر ایسی تنقیدی ویڈیو بنا کر نچلے طبقے کا مذاق نہ اڑایا جاتا۔  جنید اکرم کی ویڈیو پر تبصرہ کرتے ہوئے ذولفقار علی بھٹو جونیئر نے ٹویٹ کیا کہ ’جب آپ ساحل پر جاتے ہیں تو لوگوں کو گھورا نہ کریں۔ اس ویڈیو میں کوئی بھی کچرا نہیں پھینک رہا، نہ جنگلی حیات کو تنگ کر رہا تھا۔‘ ایک اور صارف عثمان انصاری نے جنید اکرم پر الزام لگایا کہ اگر ویڈیو میں دکھائے گئے لوگ سفید فام ہوتے تو شاید انھیں ان سے مسئلہ نہ ہوتا۔  وہ کہتے ہیں کہ ’یہ لوگ بس ان لمحات سے لطف اندوز ہو رہے ہیں لیکن آپ نے اس پر انتہائی جانبدار اور غلط رائے قائم کرنے والی ویڈیو بنائی ہے۔ ایک طرف آپ کہتے ہیں لوگوں کو زندگی گزارنے دو تو دوسری طرف آپ ان کا مذاق اُڑا رہے ہیں۔  جبکہ راہل پوچھتے ہیں کہ جو لوگ جنید اکرم پر تنقید کر رہے ہیں ’کیا وہ کراچی کے ساحلوں کو دورہ کرتے رہتے ہیں؟‘ ان کی رائے میں یہاں ماحول ہرگز اچھا نہیں جسے بہتر کرنے کی ضرورت ہے۔  انھوں نے مزید کہا کہ یہ ایک مزاحیہ ویڈیو ہے، اس پر سنجیدہ ہونے کی ضرورت نہیں۔ ’سب گھر کا غصہ ٹوئٹر پر اُتار رہے ہیں۔‘


Summary: ایسےانفلوئنسرز جن کے پاس خطے سے متعلق کوئی مہارت نہیں سوشل میڈیا پر غلط معلومات پھیلا کر مشہور ہو رہے ہیں اور اس سے پیسے بھی کما رہے ہیں

وہ سوشل میڈیا انفلوئنسرز جو اسرائیل اور غزہ کے متاثرین کی تکلیف سے پیسے کما رہے ہیں

سوشل میڈیا پر ایسے کئی انفلوئنسرز اسرائیل اور غزہ کی جنگ سے متعلق غلط معلومات اور دل خراش مناظر ایکس (سابقہ ٹوئٹر) پر پوسٹ کر ان کی تکلیف سے پیسا کما رہے ہیں۔ اکتوبر میں انگریزی زبان میں ان کا شائع کردہ مواد سب سے زیادہ دیکھا اور شیئر کیا گیا ہے۔   تاہم، ہاریٹز نے کبھی بھی ایسی کوئی خبر شائع نہیں کی اور اخبار نے ایک بیان جاری کیا جس میں کہا گیا کہ جیکسن کی پوسٹ میں ’جھوٹ‘ ہے اور اس کی ’ہاریٹز کی رپورٹنگ میں قطعی طور پر کوئی بنیاد نہیں ہے۔‘ یہ پوسٹ اب بھی دستیاب ہے اور اس کے پچاس لاکھ سے زیادہ ویوز ہیں۔ بی بی سی سے بات کرتے ہوئے جیکسن نے اپنا موقف برقرار رکھتے ہوئے کہا وہ تنازعے کے بارے میں ’سچ‘ بول رہے تھے۔ انھوں نے کہا اگرچہ وہ اس موضوع پر سات اکتوبر سے پہلے شاز و نادر ہی ذکر کرتے تھے لیکن انھوں نے دیگر سوشل میڈیا پلیٹ فارمز پر اس متعلق بات کی تھی۔ جب ان سے ان کی مہارت میں کمی کے بارے میں پوچھا گیا تو انھوں نے زور دے کر کہا کہ ’ماہرین اور میڈیا اصل میں ماہر نہیں ہیں۔‘ دو دائیں بازو کے امریکی انفلوئنسرز کولن رگ اور ڈوم لوکر (اصل نام ڈومینک میک جی) پہلے اس تنازع پر بات نہیں کرتے تھے لیکن ان دونوں نے اکتوبر کے مہینے میں اسرائیل-غزہ کے بارے میں ٹویٹ کر کے دسیوں ہزار فالوورز حاصل کیے، بالترتیب 700,000 اور 600,000 سے زیادہ لوگ اب ان کو فالو کرتے ہیں۔ ڈوم لوکر (اصل نام ڈومینک میک جی) نے بی بی سی کو بتایا کہ انھوں نے تنازع کے متعلق معلومات شیئر کرنا بند کر دیا ہے اور انھوں نے اس الزام کی تردید کی کہ وہ تنازع کے متاثرین کی تکلیف سے فائدہ اٹھا رہے تھے۔ بی بی سی ویریفائی کے شایان سردارزادہ ایکس پر پھیلنے والی اسرائیل-غزہ جنگ سے متعلق وائرل جعلی گمراہ کن پوسٹس کی نگرانی اور ان کو غلظ ثابت کر رہے ہیں۔  ایلون مسک نے پیسوں کے عوض ایکس پریمیم اور پریمیم پلس سبسکرپشن متعارف کروائی۔ پیسے دینے والوں کے رپلایز کو ’بوسٹ‘ ملتا ہے یعنی وہ فیڈ پر پہلے نظر آتے ہیں۔ صارف اپنے اکاؤنٹس پر بامعاوضہ سبسکرپشنز بھی پیش کر سکتے ہیں۔ وہ ایکس کے ریوینیو-شیئرنگ سکیم کے تحت اشتہاروں سے پیسے بھی حاصل کرنے کے اہل ہوتے ہیں۔ پیسے دے کر اکاؤنٹس کی سبسکریپشن کے ریٹ مختلف ہیں۔ جیکسن ماہانہ تین ڈالر لیتے ہیں جبکہ دیگر مقبول اکاؤنٹس ایک سے پانچ ڈالر لیتے ہیں۔ ان کے کتنے سبسکرائبرز ہیں یہ معلومات عام نہیں ہیں۔


Summary: حماس کے جنگجوؤں نے 7 اکتوبر کو جنوبی اسرائیل پر حملہ کیا تھا۔ اس حیران کر دینے والے حملے کے بعد  حماس کی میڈیا حکمت عملی میں بھی تبدیلی سامنے آئی۔ انھوں نے اپنا پیغام پھیلانے کے لیے اکثر روایتی میڈیا کا استعمال کیا لیکن اس بار وہ میسجنگ ایپ ٹیلی گرام کا بھی بھرپور استعمال کر رہے ہیں۔

حماس اور القسام بریگیڈ کی نئی حکمت عملی، جس سے سوشل میڈیا پر اس کے سبسکرائبرز کی تعداد میں لاکھوں کا اضافہ ہوا

حماس کے جنگجوؤں نے 7 اکتوبر کو جنوبی اسرائیل پر حملہ کیا تھا۔ اس حیران کر دینے والے حملے کے بعد حماس کی میڈیا حکمت عملی میں بھی تبدیلی سامنے آئی ہے۔ انھوں نے اپنا پیغام پھیلانے کے لیے اکثر روایتی میڈیا کا استعمال کیا ہے لیکن میسجنگ ایپ ٹیلی گرام کے استعمال نے میڈیا کے حوالے سے ان کی حکمت عملی تبدیل کر دی ہے۔ فلسطینی علاقوں میں حکمرانوں کے بیچ آنے والی دراڑ نے حماس کو غزہ میں میڈیا پر غلبہ حاصل کرنے میں مدد دی۔ انھوں نے لوگوں تک اپنا پیغام پہنچانے کے لیے روایتی میڈیا خاص طور پر الاقصٰی ٹی وی پر انحصار کیا۔ سنہ 2011 میں عرب سپرنگ کی احتجاجی تحریکوں میں سوشل میڈیا کی طاقت ابھر کر سامنے آئی تھی۔ حماس اور اس سے منسلک میڈیا نے بڑے پلیٹ فارمز پر اپنی پکڑ بنا لی۔ حماس نے اپنے ایجنڈے کو بڑھاوا دینے کے لیے اپنے میڈیا کا استعمال کیا۔ ان کو نہ صرف اسرائیل کے ساتھ تنازعات میں استعمال کیا جاتا ہے بلکہ ان میں غزہ میں حماس کی طرف سے کیے جانے والے انتظامی اقدامات پر بھی توجہ دلائی جاتی ہے۔ سوشل میڈیا کے بڑھتے ہوئے استعمال نے حماس میں میڈیا کی مختلف قسم کی پروڈکشن صلاحیتوں کو فروغ دینے میں مدد کی ہے۔ اس میں اپنے جنگجوؤں کی تربیت کے دوران بنائی گئی پروپیگنڈا ویڈیوز بھی شامل ہیں جن کا مقصد ’دشمن‘ یعنی اسرائیل کو پیغام دینا ہے۔ حماس نے عبرانی زبان میں ویڈیوز اور گانے نشر کرنے کے لیے بھی سوشل میڈیا کا استعمال کیا ہے۔ سنہ 2017 میں حماس نے یوٹیوب پر عبرانی میں ایک اینیمیٹڈ میوزک ویڈیو شائع کی۔ اس کا عنوان ’صیہونی تم غزہ میں تباہ ہو جاؤ گے‘ تھا۔ اس ویڈیو میں اسرائیلی فوج کو تشدد کی دھمکیاں دی گئیں تھیں۔ حماس اور القسام بریگیڈ کے آفیشل ٹیلی گرام چینلز سنہ 2015 میں بنائے گئے تھے۔ یہ غزہ میں مقیم گروپس اور اسرائیل کے درمیان ایک ہفتے کی مہلک جھڑپوں کے بعد بنائے گئے تھے۔ اسی زمانے سے ان چینلز کو پروموشنل ویڈیوز اور پیغامات نشر کرنے کے لیے استعمال کیا جا رہا ہے۔  7 اکتوبر کو حماس کے جنوبی اسرائیل پر حملے کے بعد سے حماس اور القسام بریگیڈ کے چینلز کے سبسکرائبرز کی تعداد میں تیزی سے اضافہ ہوا۔ ٹیلی گرام چینل اور اس کے کیٹلاگ ٹی جی سٹیٹ (TG Stat) کے مطابق سبسکرائبرز کی تعداد میں تیزی سے اضافہ ہوا ہے۔ ایسا لگتا ہے کہ حماس کے ٹیلی گرام چینلز کا بڑھتا ہوا دائرہ میڈیا کی ایک منظم حکمت عملی کا نتیجہ ہے۔ جیسے ہی حماس کے جنگجوؤں نے اپنا حملہ شروع کیا القسام بریگیڈ نے اپنے ٹیلی گرام چینل پر پچھلے برسوں میں شائع ہونے والی ویڈیوز سے کہیں زیادہ اعلیٰ معیار کی ویڈیوز شیئر کرنا شروع کر دیا۔


آسکر پسٹوریئس: اپنی گرل فرینڈ کا قاتل ایک زوال پذیر ہیرو

کھیلوں کی دنیا کے سابق سپر سٹار آسکر پسٹوریئس شاید دنیا کے بدنام ترین قاتل ہیں۔ پیرا اولمپئین  آسکر پسٹوریئس کو اپنی گرل فرینڈ ریوا سٹین کیمپ کے قتل کے تقریباً 11 سال بعد جنوبی افریقہ کی جیل سے پیرول پر رہا کر دیا گیا ہے۔ آسکر پسٹوریئس جو اب 37 سال کے ہیں نے 2013 میں اپنی گرل فرینڈ سٹین کیمپ کو متعدد بار فائر کر کے ہلاک کر دیا تھا۔  سٹین کیمپ کی والدہ نے آسکر کی رہائی پر کہا ہے کہ وہ سابق ایتھلیٹ کو رہا کرنے کے فیصلے کو قبول کرتے ہیں لیکن ان کا مزید کہنا تھا کہ ان کا خاندان ’عمر قید کی سزا‘ کاٹ رہا ہے۔  آسکر پسٹوریئس نے سنہ 2013 ویلنٹائن ڈے کے موقع پر اپنی گرل فرینڈ ریوا سٹین کیمپ  پر اس وقت چار مرتبہ گولی چلائی تھی جب وہ باتھ روم میں تھیں۔  یاد رہے کہ پہلے انھیں غلطی سے قتل کرنے کے جرم میں پانچ برس قید کی سزا سنائی گئی تھی۔ جس کے بعد انھیں ایک سال بعد جیل سے رہا کر دیا گیا تھا اور باقی سزا کے پانچ سال انھیں گھر میں نظربند ہو کر گزارنے تھے تاہم بعد میں اس فیصلے کے خلاف اپیل کے بعد 2015 میں عدالت نے فیصلے کو تبدیل کر کے انھیں قتل کا مرتکب قرار دیا تھا۔  اب وہ ایک ایسی مشہور شخصیت نہیں رہے، وہ فیشن کی دنیا سے باہر ہونے کے بعد واپسی کی کوشش کر رہے ہوں یا پھر وہ اپنی ذاتی برائیوں سے لڑ رہے ہوں۔  ایک ایتھلیٹ کے طور پر ان کا کیریئر ختم ہو گیا ہے۔  عام طور پر جب کسی شخص کو مقدمے کے بعد قتل کا مجرم قرار دیا جاتا ہے تو قاتل کا بیان جو متاثرہ خاندان کے لیے بہت پریشان کن ہوسکتا ہے عام طور پر عوامی گفتگو سے غائب ہوجاتا ہے اور قاتل اکثر دہائیوں تک جیل میں نظروں سے اوجھل رہتا ہے۔  اس معاملے میں قاتل دنیا بھر میں مشہور ہے اور اپنی 30  کی دہائی میں ہے اور اسے آٹھ سال سے بھی کم قید کے بعد رہا کیا گیا ہے۔  جنوبی افریقہ کے قانون کے مطابق نصف سزا کاٹنے کے بعد تمام مجرموں کو پیرول کا حق حاصل ہے۔ تاہم جنوبی افریقی انسانی حقوق کے گروپ ویمن فار چینج سے وابستہ بلوا اڈونس کا کہنا ہے کہ پسٹوریئس کی جلد رہائی سے ظاہر ہوتا ہے کہ ’جب بھی کسی خواتین کے قتل یا صنفی بنیاد پر تشدد کا ارتکاب کرنے والوں کی بات آتی ہے تو قاتلوں کے معاملے میں نرمی کو معمول بنایا جا رہا ہے۔‘  گسکوٹ کے لیے پوزیشن واضح ہے۔ سنہ 2013 میں جب سے ان کی دوست ریوا سٹین کیمپ کو بے دردی سے قتل کر دیا گیا تھا، تب سے انھیں ’ ایک لمحے کے لیے بھی چین نہیں آیا۔‘


کولکتہ ہائی کورٹ کا لڑکیوں کو جنسی خواہشات پر قابو رکھنے کا مشورہ قطعی غلط ہے: انڈین سپریم کورٹ

انڈیا کی سپریم کورٹ نے کولکتہ ہائی کورٹ کے ایک بینچ کے اس فیصلے پر ناپسندیدگی کا اظہار کیا ہے جس میں کہا گیا تھا کہ لڑکیوں کو اپنی جنسی خواہشات پر قابو رکھنا چاہیے۔  انڈین سپریم کورٹ نے کہا ہے کہ ججوں کو اس طرح کے حساس معاملات میں اپنے ذاتی خیالات اور رائے کے اظہار سے بچنا چاہیے۔ اس طرح کا مشاہدہ دینا قطعی طور پر غلط ہے۔ سپریم کورٹ نے ایک نوعمر لڑکی کے اغوا اور جنسی زیادتی کے ایک معاملے میں کولکتہ ہائی کورٹ کے ایک فیصلے کا از خود نوٹس لیتے ہوئے دسمبر کے اوائل میں مغربی بنگال کی حکومت کو ایک نوٹس بھیج کر پوچھا تھا کہ آیا اس نے اس فیصلے کے خلاف اپیل کی ہے یا نہیں۔  جمعرات کو اس معاملے کی مزید سماعت کرتے ہوئے سپریم کورٹ نے کہا کہ ہائی کورٹ کا یہ کہنا کہ ’بلوغت کو پہنچنے والی لڑکیوں کو دو منٹ کے جنسی لطف لینے کے بجائے اپنی جنسی خواہشوں پر قابو رکھنا چاہیے۔ نہ صرف غلط ہے بلکہ یہ نئے مسئلے پیدا کر سکتا ہے۔‘  عدالت نے اس سے پہلے کی سماعت میں کہا تھا کہ ججوں کو کسی مقدمے کا فیصلہ قانون اور حقائق کی روشنی میں کرنا چاہیے اور انصاف کے عمل میں تبلیغ کرنے سے گریز کرنا چاہیے۔  عدالت عظمیٰ نے کہا کہ ہائی کورٹ کے بینچ نے اس کیس میں جو مشاہدات دیے ہیں وہ قطعی غیر ضروری تھے۔ اس نے عدالت کے فیصلے کے جواز کے بارے میں بھی سوال کیا۔  اس معاملے میں ملزم کے خلاف تعزیرات ہند اور نابالغ بچیوں کے ساتھ ریپ کے قوانین کے تحت مقدمہ دائر کیا گیا تھا۔ اور کولکتہ ہائی کورٹ نے ملزم کو بری کر دیا تھا۔  واضح رہے کہ یہ معاملہ ہائی کورٹ میں آنے سے پہلے بنگال کی ایک ذیلی عدالت نے ملزم کو نابالغ لڑکی کے اغوا اور ریپ کا مجرم قرار دیا تھا۔ ملزم نے اس فیصلے کے خلاف کولکتہ ہائی کورٹ میں اپیل دائر کی تھی۔  ہائی کورٹ کے دو رکنی بینچ نے اپنے فیصلے میں ملزم کو بری کرتے ہوئے مشاہدات میں کہا تھا کہ ’یہ ہر نو بالغ اور نوعمر لڑکی کی ذمہ داری ہے کہ وہ اپنے جسم کی پاکیزگی برقرار رکھنے کا تحفظ کرے۔‘ عدالت عظمیٰ نے کہا کہ معزز ججوں سے یہ توقع کی جاتی ہے کہ وہ مقدمات میں اپنے ذاتی خیالات کے اظہار اور تبلیغ کرنے سے گریز کریں گے۔ اس مقدمے پر اب آئندہ سماعت 12 جنوری کو ہو گی۔ سوشل میڈیا پر بھی بعض صارفین نے کولکتہ ہائی کورٹ کے اس فیصلے پر تنقید کی ہے۔  جوش کمار نامی صارف نے مائیکرو بلاگنگ سائٹ ایکس پر طنزیہ انداز میں پوچھا ہے کہ ججوں نے لڑکیوں سے اپنی جنسی خواہشات پر قابو رکھنے کی بات جج کے طور پر یا ماہر جنسیات کے طور پر کہی ہے؟  مغربی بنگال کی حکومت نے ہائی کورٹ کے فیصلے کے خلاف سپریم کورٹ میں اپیل دائر کی ہے۔


Summary: جنسی جرائم کے مجرم جیفری ایپسٹین سے متعلق امریکی عدالتی دستاویزات منظر عام پر لائی گئی ہیں جن میں برطانوی شہزادہ اینڈریو اور بل کلنٹن سمیت معروف شخصیات کے نام درج ہیں۔

ایپسٹین سکینڈل: شہزادہ اینڈریو، بل کلنٹن سمیت نامور شخصیات کا جنسی جرائم سے متعلق عدالتی دستاویزات میں ذکر

جنسی جرائم کے مجرم جیفری ایپسٹین سے متعلق امریکی عدالتی دستاویزات منظر عام پر لائی گئی ہیں جن میں برطانوی شہزادہ اینڈریو اور بل کلنٹن سمیت کئی معروف شخصیات کے نام درج ہیں۔  سابق امریکی صدر بل کلنٹن کا ذکر ان دستاویزات میں کئی بار ہوا ہے۔ وہ تسلیم کرتے ہیں کہ وہ ماضی میں ایپسٹین کے ساتھی رہے ہیں۔ تاہم انھوں نے ان جرائم سے لاعلمی ظاہر کی ہے۔  دستاویزات کی ابتدائی فائلز قریب 900 صفحات پر مشتمل ہیں۔ انھیں بدھ کو نیو یارک کی جج لوریٹا پریسکا کے حکم پر منظر عام پر لایا گیا۔ جج کا مؤقف تھا کہ ان میں سے کئی نام پہلے ہی میڈیا میں اور میکسویل کے کریمنل ٹرائل کے دوران منظر عام پر آچکے ہیں۔  جج پریسکا نے کہا کہ کئی لوگوں نے ان دستاویزات کو منظر عام پر لانے پر کوئی اعتراض ظاہر نہیں کیا۔ تاہم انھوں نے جنسی جرائم کے بعض متاثرین کے نام خفیہ رکھنے کا حکم دیا۔  عدالتی دستاویزات میں بل کلنٹن کا نام بھی درج ہے تاہم ان پر کسی غیر قانونی عمل کا الزام نہیں لگایا گیا۔ جب ان سے تبصرے کے لیے رابطہ کیا گیا تو ان کے نمائندوں نے ایپسٹین کے جرائم پر 2019 میں جاری کیا گیا بیان شیئر کیا۔ اس میں انھوں نے اس حوالے سے لاعلمی ظاہر کی تھی۔  عدالتی دستاویزات کے مطابق میکسویل کے وکلا نے میڈیا کی ان رپورٹس کی تردید کی جن کے مطابق جنوری 2001 میں اقتدار سے جانے کے بعد بل کلنٹن نے کریبیئن میں ایپسٹین کے پرائیویٹ جزیرے کا دورہ کیا تھا۔  دستاویزات میں شوبرگ کہتی ہیں کہ ایپسٹین نے 2001 میں انھیں کہا تھا کہ وہ نیو جرسی کے کسینو جانے پر ڈونلڈ ٹرمپ سے رابطہ کریں گے۔ ان کا کہنا تھا کہ ’جیفری نے کہا ’بہت خوب ہم ٹرمپ کو کال ملائیں گے۔‘ اس سے قبل جہاز کے پائلٹوں نے کہا تھا کہ وہ نیو یارک لینڈ نہیں کرسکتے اور انھیں نیو جرسی میں اٹلانٹک سٹی رکنا پڑے گا۔  مس جوفرے سے عدالت میں پوچھا گیا کہ آیا انھیں نیو میکسیکو کے گورنر بل رچرڈسن سمیت کسی بااختیار شخصیات سے سیکس پر مجبور کیا گیا۔ گذشتہ سال وفات سے قبل رچرڈسن نے اس کی تردید کی کہ وہ کبھی جوفرے سے ملے۔ انھوں نے تمام الزامات کی تردید کی تھی۔  2014 کی عدالتی دستاویزات کے مطابق ایپسٹین بااختیار شخصیات کو ’جنسی فائدے‘ دینے کے لیے متاثرین کی سیکس ٹریفکنگ کرتے تھے، ان میں ’ایک جانے مانے وزیر اعظم‘ اور دیگر عالمی رہنما‘ شامل تھے۔ دستاویزات میں درج ہے کہ ایپسٹین ’سیاسی اور مالی طور پر طاقتور افراد کو‘ استعمال کرتے تھے تاکہ وہ ’ان کے ساتھ کاروباری، ذاتی، سیاسی اور مالی طور پر روابط قائم کر سکیں اور ممکنہ بلیک میلنگ کی معلومات حاصل کر سکیں۔‘


Summary: انڈین بحریہ نے کہا ہے کہ اس کارگو جہاز (ایم وی لیلا نورفولک) پر کیے گئے آپریشن کے دوران انھیں کوئی ہائی جیکر نہیں ملا۔

انڈین بحریہ کے کمانڈوز نے صومالیہ میں پھنسے بحری جہاز کو قزاقوں سے کیسے بچایا؟

انڈین بحریہ نے جمعہ کی شام کو مطلع کیا کہ اس کے کمانڈو سکواڈ نے صومالیہ کے قریب پھنسے ہوئے کارگو جہاز سے 15 انڈینز سمیت عملے کے 21 افراد کو بحفاظت نکال لیا ہے۔ بحریہ نے کہا ہے کہ اس کارگو جہاز (ایم وی لیلا نورفولک) پر کیے گئے آپریشن کے دوران انھیں کوئی ہائی جیکر نہیں ملا۔ بحریہ نے تین ویڈیوز بھی جاری کی ہیں جن میں انڈین کمانڈوز ایک کارگو جہاز پر ریسکیو آپریشن کرتے نظر آ رہے ہیں۔ برازیل سے بحرین جانے والے لائبیریا کے جھنڈے والے کارگو جہاز ایم وی لیلا نورفولک کے ہائی جیک ہونے کی پہلی خبر جمعرات کی شام کو آئی۔ عملے کی جانب سے بھیجے گئے پیغام میں بتایا گیا تھا کہ پانچ سے چھ مسلح افراد بحری جہاز پر سوار ہو گئے تھے۔ جس کے بعد جمعرات کو ہی انڈین بحریہ کو یہ خبر دی گئی جس کے بعد بحری جہاز اور اس میں پھنسے عملے کے ارکان کو بحفاظت نکالنے کی کوششیں شروع کر دی گئیں۔ انڈین بحریہ کے ترجمان نے کہا کہ جیسے ہی اس واقعے کی اطلاع ملی فوج کے قائم کردہ پلیٹ فارمز نے فوری جوابی کارروائی کی۔ اس کے بعد جمعے کی دوپہر تک انڈین بحریہ کی کارروائی سے متعلق خبریں آنا شروع ہو گئیں۔ انڈین بحریہ نے کہا ہے کہ آئی این ایس چنئی کو بحری قزاقوں کے خلاف گشت پر تعینات کیا گیا تھا لیکن یہ خبر آنے کے بعد اس جنگی جہاز کو مال بردار جہاز کی طرف روانہ کر دیا گیا۔ اس کے ساتھ ہی انڈین بحریہ نے اپنا ایک طیارہ بھی اس سمت بھیجا جس نے کارگو جہاز کے اوپر سے پرواز کی۔ اس طیارے نے کارگو جہاز کے ساتھ بھی رابطہ قائم کیا۔ انڈین بحریہ نے کہا ہے کہ آئی این ایس چنئی نے ایم وی لیلا نورفولک کو پانچ جنوری کی سہ پہر 3:15 پر روکا تھا۔ اس کے کچھ دیر بعد آئی این ایس چنئی پر موجود کمانڈو سکواڈ نے کارگو جہاز پر تلاشی کا عمل شروع کیا۔ کارگو جہاز نورفولک کے ریسکیو مشن کو انڈین بحریہ کے ہیڈکوارٹر میں براہ راست دیکھا جا رہا تھا۔ فوج کے سینئر عہدیداروں نے اے این آئی کو بتایا کہ ڈرون متعلقہ حکام کو لائیو فوٹیج بھیج رہے ہیں۔ کارگو جہاز ایم وی لیلا نورفولک انڈین بحریہ نے کہا ہے کہ انھیں کارگو جہاز (ایم وی لیلا نورفولک) پر کوئی ہائی جیکر نہیں ملا ہے۔ بحریہ کا اندازہ ہے کہ ان کے انتباہ کرنے کے بعد قزاقوں نے اپنا ارادہ بدل لیا ہو گا۔ انڈین بحریہ نے سوشل میڈیا پر جاری بیان میں کہا کہ ’کمانڈوز کو جہاز کی تلاشی کے دوران کوئی سمندری ڈاکو نہیں ملا ایسا لگتا ہے کہ انڈین بحریہ کے انتباہ کے بعد ہائی جیک کرنے والوں نے اپنا ارادہ بدل لیا۔‘ تلاشی کے عمل کی تکمیل کے بعد، بحریہ جہاز کے معمول کے کام کو دوبارہ شروع کرنے کے لیے ضروری مدد فراہم کر رہی ہے۔


Summary: یہ سنہ 2017 کی سب سے اچھی خبر تھی۔ سیرا لیون کے ’پیس ڈائمنڈ‘ کی دریافت نے دنیا بھر کے میڈیا نے خوب کوریج دی۔ اس ہیرے سے کان کنوں کے حصے میں جو پیسہ آیا وہ کیسے خرچ ہوا؟

’انکل وہ پتھر چمک رہا ہے‘: ایک بڑا ہیرا دریافت کرکے ملک کی قسمت بدلنے والے نوجوانوں پر کیا بیتی

یہ سنہ 2017 کی سب سے اچھی خبر تھی۔ سیرا لیون کے ’پیس ڈائمنڈ‘ کی دریافت نے دنیا بھر کے میڈیا نے خوب کوریج دی۔  لیکن اس کارنامے کے پیچھے وہ کان کن کارفرما تھے، جنھوں نے اس پتھر کو تلاش کرنے کے لیے بہت محنت کی تھی۔ اینڈریو سیفی بہت ذہین طالب علم تھے لیکن غربت کی وجہ سے انھیں سکول چھوڑنا پڑا۔ کمبا جانبول کا خاندان سنہ 1991 اور سنہ 2002 کے درمیان خانہ جنگی کی وجہ سے تباہ حال ہو چکا تھا۔ ایک مقامی پادری نے کھدائی کے لیے پانچ افراد کو سپانسر کیا، جس میں یہ دونوں بھی شامل ہوئے۔  شرط یہ تھی کہ انھیں مزدوری نہیں دی جائے گی اور اس کے بدلے میں انھیں اور ان کے اہل خانہ کو کھدائی کا سامان اور خوراک دی جائے گی۔ اگر ہیرا دریافت ہو جائے تو ’سپانسر‘ کو سب سے زیادہ حصہ ملے گا۔ کان کنوں نے معمول کے مطابق اس دن ہیروں کی تلاش میں کام شروع کیا تھا۔ انھوں نے کہا کہ ’میں نے بہتے پانی میں یہ پتھر دیکھا، جو نیچے کی طرف جا رہا تھا، میں نے اس سے پہلے کوئی ہیرا نہیں دیکھا، یہ صرف میری دانشمندی تھی۔‘ ان کے مطابق ’میں نے ایک منٹ سے زیادہ اس پتھر پر نظریں جمائے رکھیں، پھر میں نے اپنے چچا سے کہا ’انکل وہ پتھر چمک رہا ہے، یہ کیسا پتھر ہے؟‘ لیکن یہ منصوبہ اس وقت ناکام ہو گیا جب ان کی ویزا درخواست مسترد کر دی گئی۔ جان بل سیرا لیون واپس آ گئے۔ اس کے حصے کی بڑی رقم خرچ ہو چکی تھی۔ جبکہ اینڈریو سیفی نے اپنے نئے سفر کا آغاز کیا۔ انھوں نے سیرا لیون میں جو گھر خریدا تھا اس کے علاوہ ان کے حصے میں ہیرے کی فروخت سے جو پیسہ آیا وہ مکمل خرچ ہو چکا تھا۔ اب وہ کہتے ہیں کہ وہ گھر جانا چاہتے ہیں۔ ان لوگوں کے دلوں میں سب سے بڑا درد یہ ہے کہ انھیں اپنی دریافت کا صحیح ’کریڈٹ‘ کبھی نہیں ملا۔ میڈیا رپورٹس بنیادی طور پر اس پادری پر مرکوز تھیں جنھوں نے ان لوگوں کو کان کنی کے لیے ملازم رکھا تھا۔ درحقیقت کان کنوں کے بارے میں بہت کم ذکر کیا گیا تھا۔ اینڈریو سیفی کو بھی لگتا ہے کہ جیسے ان کا نام لینے والا ہی کوئی نہیں ہے۔  ان کے مطابق ’اگر میں نے زیادہ پیسہ کمانے کے لیے بیرون ملک جانے کی خواہش نہ رکھی ہوتی تو میں اس ضائع شدہ رقم سے بہت کچھ کر لیتا۔‘ یہ وہ زندگی نہیں تھی جس کی انھوں نے توقع کی تھی، لیکن کمبا جانبول فی الحال فری ٹاؤن میں اچھی زندگی گزار رہے ہیں اور ایلومینیم کی کھڑکیاں بناتے ہیں۔ اینڈریو سیفی کی بیرون ملک مقیم ہونے کی خواہش پوری نہ ہو سکی۔


وہ گھڑی جس نے سمندر میں پھنسے شخص کی جان بچائی: ’شارک مچھلی نے مجھے سونگھ کر چھوڑ دیا‘

نیوزی لینڈ میں 24 گھنٹے سے سمندر میں پھنسے شخص کو ان کی گھڑی کی چمک سے ریسکیو کر لیا گیا ہے۔ انھوں نے یہ بتانے کے لیے کہ وہ مصیبت میں ہیں، اپنی گھڑی سے اشارہ دیا۔ یہ شخص، جن کا نام ظاہر نہیں کیا جا رہا، مچھلیوں کا شکار کرتے ہوئے اپنی کشتی سے گر گئے تھے۔ ان کے مطابق سمندر میں ایک شارک مچھلی نے انھیں سونگھا اور پھر وہ انھیں وہیں چھوڑ کر چلی گئی۔  سمندر میں مچھیروں کے ایک گروپ نے اس شخص کو سمندر سے ریسکیو کیا۔  نیوزی لینڈ کی پولیس کا کہنا ہے کہ اس شخص نے 55 کلومیٹر دوری پر شمالی جزیرے کے مشرقی ساحل تک پہنچنے کی کوشش کی مگر سمندری موجوں نے ان کا مشن ناکام بنا دیا۔  پولیس نے اپنے ایک بیان میں کہا ہے کہ ’اس شخص نے سمندر میں سرد رات گزاری۔ تھکاوٹ کی وجہ ان میں تیرنے کی سکت باقی نہیں رہی تھی۔‘ تین مچھیروں نے بدھ کی سہہ پہر اپنی کشتیوں پر سے ہی پانی میں اس شخص کی گھڑی کی چمک سے اندازہ لگایا کہ وہ سمندر میں ہیں۔ انھیں جزیرہ نما کورومینڈل کے ایک قریبی قصبے وانگاماٹا لے جایا گیا، جہاں ڈاکٹروں نے ان کا معائنہ کیا۔  ریسکیو کیے جانے والے شخص کی کشتی کے بارے میں ابھی کچھ معلوم نہیں مگر اس کی تلاش جاری ہے۔ پولیس کا کہنا ہے کہ اس حادثے کے باوجود اس شخص کا زندہ بچ جانا ایک معجزہ ہے۔  پولیس کے مطابق اگر تین مچھیروں نے اس شخص کو بچانے کے لیے فوری کوشش نہ کی ہوتی تو پھر اس شخص کا بچنا مشکل تھا۔


سدھو موسے والا قتل کے مبینہ ماسٹر مائنڈ گولڈی برار کو انڈین حکومت نے دہشتگرد قرار دے دیا

معروف پنجابی گلوکار سدھو موسے والا کے قتل کے مبینہ ماسٹر مائنڈ اور پنجاب پولیس کو متعدد مقدمات میں مطلوب گولڈی برار کو انڈین حکومت نے دہشت گرد قرار دیا ہے۔ نوٹیفیکیشن میں کہا گیا ہے کہ مرکزی حکومت کا ماننا ہے کہ گولڈی برار دہشت گردی کی کارروائیوں میں ملوث رہے ہیں اور انھیں یو اے پی اے کے فورتھ شیڈول کے تحت دہشت گرد قرار دیا گیا۔ لارنس بشنوئی گینگ سے وابستہ گولڈی برار 29 مئی 2022 کو سدھو موسے والا کے مبینہ قتل کے بعد روشنی میں آئے۔ گولڈی برار کے رشتہ دار گُرلال برار کو چندی گڑھ میں مبینہ طور پر بمبیہا گینگ نے قتل کر دیا تھا۔ گُرلال طلبہ تنظیم ایس او پی یو کے سابق ریاستی صدر تھے۔ پولیس کے مطابق گولڈی برار نے اپنے رشتہ دار گُرلال برار کے قتل کا بدلہ لینے کا فیصلہ کیا کیونکہ گولڈی برار کو گُرلال برار کے قتل کے معاملے میں گُرلال سنگھ بھلوان پر شبہ تھا۔ پولیس کا دعویٰ ہے کہ اس معاملے میں گرفتار ملزم نے اپنے بیان میں بتایا کہ گولڈی اس کیس کا ماسٹر مائنڈ تھا جس نے گُرلال سنگھ بھلوان کے قتل کے لیے گاڑی، ہتھیار، شوٹر اور رہائش کا انتظام کیا تھا۔ پولیس ذرائع کا کہنا ہے کہ گُرلال بھلوان کے قتل کے بعد گولڈی برار نے مبینہ طور پر فرید کوٹ اور مکتسر صاحب کے علاقوں میں کئی لوگوں کو تاوان کے لیے فون کرنا شروع کر دیا۔ ایف آئی آر کے مطابق انھوں نے موگا کے اس شخص پر گولیوں سے حملہ کیا اور فرار ہونے میں کامیاب ہو گئے تاہم سنہ 2015 میں گولڈی برار کو اس کیس میں عدالت نے جرم ثابت نہ ہونے پر بری کر دیا تھا۔ 2013 میں ابوہر کے رہائشی راکیش رینہوا نے الزام لگایا کہ گولڈی برار اور دیگر دو افراد نے مبینہ طور پر بندوق کے زور پر انھیں اپنی گاڑی میں گھسیٹ لیا اور تیز دھار ہتھیاروں سے حملہ کیا۔ اس کیس میں بھی گولڈی برار کو بری کر دیا گیا۔ ایک ملزم پون نہرا نے پوچھ گچھ کے دوران بتایا کہ انھوں نے اپنے ساتھیوں کے ساتھ مل کر کینیڈا میں رہنے والے لارنس بشنوئی اور گولڈی برار کی ہدایت پر رنجیت سنگھ رانا کا قتل کیا تھا۔ مقتول کی ماں منجیت کور نے بھی اس کی تصدیق کی۔ یہ معاملہ عدالت میں ابھی بھی زیر سماعت ہے۔ پولیس ذرائع کا کہنا ہے کہ سنہ 2020 کے بعد جرائم میں گولڈی برار کی مبینہ شمولیت میں اضافہ ہوا۔ وہ جن جرائم میں مبینہ طور پر ملوث ہے، ان میں بھتہ خوری اور قتل شامل ہیں۔ لیکن گولڈی سب سے زیادہ اس وقت سرخیوں میں آئے جب انھوں نے مبینہ طور پر پنجابی گلوکار سدھو موسے والا کو قتل کر دیا۔  سدھو موسے والا کو دو سال قبل 29 مئی کو گولی مار دی گئی تھی۔ اس کے بعد سے گولڈی پنجاب پولیس کی موسٹ وانٹڈ لسٹ میں شامل ہیں۔


قتل، خود کشی یا طبعی موت۔۔۔ انڈیا میں ایک ہی گھر سے ملنے والے پانچ ڈھانچوں کا معمہ کیا ہے؟

پولیس کو اپنی تحقیقات میں پتا چلا ہے کہ خاندان کے سربراہ جگن ناتھ ریڈی (85 سال)، ان کی بیوی پریما (80 سال)، بیٹی تریوینی (62 سال) اور دو بیٹے کرشنا (60 سال) اور نریندر (57 سال) اپنے رشتہ داروں سے فاصلہ رکھتے تھے اور ان سے کوئی میل جول نہ رکھتے تھے۔ وہ خاندان لوگوں سے اتنا الگ تھلگ رہتا تھا کہ ان کا گھر جولائی سنہ 2019 سے بند تھا اور لوگوں کو ان کے بارے میں کوئی شک بھی نہیں ہوا لیکن انسانی ڈھانچے ملنے کا معاملہ اس وقت سامنے آیا جب دو دن پہلے کچھ لوگوں نے گھر کا مرکزی دروازہ کھلا دیکھا۔  ریڈی خاندان ایک وسیع و غریض گھر میں رہتا تھا۔ ان کے گھر کے آس پاس بہت کم پڑوسی تھے۔ پچھلے دو سال میں یہاں کچھ گھر بنائے گئے تھے لیکن قریب ترین گھر بھی ریڈی خاندان کے گھر سے کم از کم 100 فٹ کے فاصلے پر ہے۔ ان کے گھر کے بالکل دوسری طرف ایک گھر تھا لیکن اس خاندان کے لوگوں کا بھی ریڈی خاندان سے کوئی رابطہ نہیں تھا کیونکہ خود ریڈی خاندان ان لوگوں سے فاصلہ رکھتا تھا۔ اگر کوئی ان کے دروازے پر دستک دیتا تو بھی وہ باہر نہ آتے تھے اور صرف کھڑکی سے بات کرتے تھے۔ کچھ سال سے اس گھر کے آس پاس کے لوگ علاقے میں بدبو کی شکایت کر رہے تھے لیکن پولیس نے اس بات پر زیادہ توجہ نہیں دی۔ گھر بند ہونے کی وجہ سے پولیس بھی کافی دن تک نہیں آئی۔ گھر کا بیرونی گیٹ بھی بند تھا لیکن تقریباً دو ماہ قبل گیٹ ٹوٹ گیا جس کے بعد دو روز قبل لوگوں نے پولیس کو اطلاع دی کہ گھر کا دروازہ بھی انھیں ٹوٹا ہوا نظر آ رہا ہے۔ ایک رپورٹ میں جگن ناتھ ریڈی کے جسم میں خون جمنے کی شکایت کا ذکر تھا۔ ریکارڈ سے یہ بھی پتا چلا کہ جگن ناتھ ریڈی کی بیٹی سپونڈائلائٹس کے مرض میں مبتلا تھیں جبکہ کرشنا موٹاپے اور دل کی بیماری میں مبتلا تھے۔ سب سے چھوٹے بیٹے نریندر کی صحت سے متعلق زیادہ کچھ نہیں ملا۔ ایک پولیس افسر نے بی بی سی کو بتایا کہ ایک نوٹ ایسا بھی ملا ہے جس میں اشارہ دیا گیا ہے کہ خاندان کوئی انتہائی قدم اٹھا سکتا ہے حالانکہ اس پر نہ تو تاریخ درج ہے اور نہ ہی دستخط کیے گئے تھے۔ کہا جا رہا ہے کہ اس خاندان کے ایک رشتہ دار نے پولیس کو بتایا کہ ریڈی خاندان کے افراد اپنی بیماریوں سے پریشان تھے۔ اس کے علاوہ انھیں اپنی بیٹی کی شادی نہ ہونے پر بھی فکر تھی۔


200 سے زائد مریضوں کا قاتل ڈاکٹر ٹائپ رائٹر کی ایک غلطی سے کیسے پکڑا گیا؟

وہ ایک بہت ذہین ڈاکٹر تھے جنھیں یہ یقین تھا کہ سینکڑوں لوگوں کو مار کر بھی وہ قانون کی گرفت سے محفوظ رہیں گے۔ پولیس کے ہاتھوں شبے کی بنیاد پر پکڑے جانے کے باوجود اُن کا یہ یقین کم نہیں ہوا تھا۔ وہ کہتے تھے کہ لوگ اچانک مر جاتے ہیں، خصوصاً بوڑھے لوگ جنھیں ایک دن مرنا ہی ہوتا ہے۔ وہ بضد رہے کہ انھوں نے کچھ غلط کام نہیں کیا اور یہ کہ پولیس اور قانون نافذ کرنے والے ادارے اُن کا بال بھی بیکا نہیں کر سکتے۔ مگر ان تمام تر خوش فہمیوں کے باوجود وہ محض ایک چھوٹی سے غلطی پر پکڑے گئے۔  اسی شک کی بنیاد پر ایلن میسی نے ایک مرتبہ اپنی بیٹی ڈیبی کو بتایا تھا کہ ڈاکٹر ہیرالڈ کے پاس علاج کی غرض سے جانے والے مریضوں میں شرح اموات بہت زیادہ ہے۔ ایک اور خطرناک بات جو ایلن نے محسوس کی تھی وہ یہ کہ مرنے والوں میں زیادہ تر خواتین تھیں۔ ایلن یہ نہیں جانتی تھیں کہ وہ یہ بات کیسے کریں کیونکہ اُن کے چھوٹے سے گاؤں میں ڈاکٹر ہیرالڈ بہت عزت دار شخص کے طور پر جانے جاتے تھے۔ ایلن اس بات سے بھی پریشان تھیں کہ ایسے آدمی پر الزام کیسے لگایا جا سکتا ہے۔ ان پر شک کی ایک بڑی وجہ یہ تھی کہ ڈاکٹر ہیرالڈ کے بہت سے مردہ مریضوں کو دفن کرنے کے بجائے جلایا جا رہا تھا۔ ان کے رشتہ دار اس کے لیے درخواست کر رہے تھے۔ ڈاکٹر ہیرالڈ کی پرورش ایک غریب گھرانے میں ہوئی تھی۔ ان کے والد ٹرک ڈرائیور تھے اور والدہ گھریلو خاتون تھیں۔ ہیرالڈ پر ماں کا بہت اثر تھا۔ ماں نے ہیرالڈ کو صرف ایک سبق سکھایا تھا کہ اگر وہ غربت سے نکلنا چاہتا ہے تو اچھی تعلیم حاصل کرے۔ ہیرالڈ نے سنجیدگی سے اس ہدایت پر عمل کیا۔ تو جب ڈاکٹر لنڈا رینالڈس پہلی بار پولیس کے پاس گئیں تو پولیس کو ان کے خلاف کچھ غلط نہیں ملا۔ پولیس نے ریکارڈ دیکھے لیکن انھیں سب ٹھیک ہی لگا۔ پولیس کی سوچ یہ تھی کہ ایسے شخص کو پوچھ گچھ کے لیے حراست میں کیوں لیا جائے جس سے لوگوں کو بھی ان پر غصہ آئے گا۔ مریضوں والے رجسٹر میں وہی کچھ درج تھا جو ڈاکٹر ہیرالڈ پولیس کو بتاتے آئے تھے چنانچہ یہاں سے کوئی ثبوت نہیں مل سکا۔ پولیس کے پاس ابھی تک کوئی ٹھوس ثبوت نہیں تھا، لیکن ایک فرانزک ماہر نے کمپیوٹر کا معائنہ کیا اور مختلف معلومات سے پردہ اٹھایا۔ یہ ہیرالڈ کی تیسری اور سب سے بڑی غلطی تھی۔ حکام کو خدشہ تھا کہ ہیرالڈ جیل میں بھی قتل کا سلسلہ نہیں روک سکے گا اور یہ خدشہ سچ ثابت ہوا کیونکہ ہیرالڈ کے ساتھ جیل میں دو قیدیوں کو درد کش ادویات کی زیادہ مقدار کی وجہ سے آئی سی یو میں داخل کرنا پڑا تھا۔


Summary: انڈین ریاست پنجاب میں کینیڈا جانے کے لیے آئلٹس پاس لڑکی کے ساتھ شادی کرنا ایک رجحان بن گیا ہے جس میں بظاہر لڑکا اور لڑکی دونوں کا فائدہ ہے۔

آئلٹس پاس لڑکی سے شادی اور ’45 لاکھ روپے خرچ‘ لیکن کینیڈا کا ویزا پھر بھی نہ ملا

’لڑکا صرف کینیڈا جانے کے لیے لڑکی سے شادی کرے گا، جب لڑکی، لڑکے کو کینیڈا بلائے گی تو وہ وہاں جا کر اپنی بیوی کو طلاق دینے کا پابند ہو گا۔‘  اس معاہدے میں یہ شرط بھی ہے کہ 12ویں جماعت پاس کرنے کے بعد لڑکی کو انٹرنیشنل انگلش لینگویج ٹیسٹنگ سسٹم (آئلٹس) بھی پاس کرنا ہو گا۔ لڑکی کے پڑھنے کا خرچہ لڑکا اٹھائے گا جبکہ بدلے میں لڑکی سپاؤس ویزے پر لڑکے کو کینیڈا بلا لے گی۔  شادی بھی ہوئی، رشتہ دار بھی آئے اور اس شادی کو رجسٹر بھی کیا گیا لیکن والدین نے لڑکی کی رخصتی نہیں کی کیونکہ ان کی نظر میں یہ شادی نہیں بلکہ کینیڈا جانے کا ایک معاہدہ ہے۔  معاہدے کے مطابق بلجیت جگی کے اہلخانہ سواتی کے ساتھ شادی اور کینیڈا میں سواتی کی تعلیم پر ہونے والے تمام اخراجات پورے کریں گے جبکہ بدلے میں سواتی کینیڈا پہنچنے پر اپنے شوہر (سوربھ) کو وہاں اپنے پاس لے آئے گی۔ اس کے بعد 2023 میں سواتی انڈیا واپس آتی ہیں اور مارچ کے مہینے میں انھوں نے سوربھ کے بڑے بھائی بلجیت جگی سے شادی کی۔ ان دونوں کی عمر میں 13 سال کا فرق ہے۔ بی بی سی نے کویتا اور کینیڈا میں مقیم ان کی بیٹی سواتی سے بھی اس معاملے پر بات کی۔ لڑکی کا کہنا ہے کہ ان کے خلاف بلجیت کے الزامات بے بنیاد ہیں۔ کافی عرصے سے انڈین پنجاب میں بیرون ملک خصوصاً کینیڈا جانے کے لیے کانٹریکٹ شادی کا رجحان  چل رہا ہے۔ اس میں لڑکی آئلٹس پاس کرتی ہے اور ایسے لڑکے سے شادی کر لیتی ہے جو اس کے ساتھ کینیڈا جانے کے لیے تیار ہو اور اس کے تعلیمی اخراجات اٹھا سکے۔ لڑکی کینیڈا پہنچنے کے بعد لڑکے کو کینیڈا آنے کی دعوت دیتی ہے۔ دوسرے لفظوں میں یہ شادی دراصل لڑکے کے لیے کینیڈا جانے کا ٹکٹ ہوتی ہے۔ یہاں بھی لووپریت سنگھ نے آئلٹس پاس کرنے والی لڑکی بینت کور سے شادی کی اور اس کے بیرون ملک جانے کے تمام خرچے خود اٹھائے۔ یہ کیس اس وقت عدالت میں ہے۔ لووپریت سنگھ کے چچا ہرویندر سنگھ سدھو نے کہا کہ اُس وقت بھی ایسے لڑکے سامنے آ رہے تھے جو ایسے دھوکے کا شکار ہوئے لیکن کینیڈا جانے کا رجحان لوگوں کے دماغوں پر سوار تھا۔ پنجاب یونیورسٹی آف پٹیالہ کے سابق پروفیسر گیان سنگھ کا کہنا ہے آئلٹس پاس لڑکیوں کے ساتھ شادی کا رجحان پورے پنجاب میں ہے۔  وہ کہتے ہیں ’اس کی وجہ پنجاب میں بے روزگاری اور کینیڈا کی چمک ہے۔ جب لڑکی کینیڈا پہنچتی ہے تو صورتحال پیچیدہ ہو جاتی ہے کیونکہ لڑکے اور لڑکی کے خیالات میں بہت فرق آ جاتا ہے۔‘ وہ کہتے ہیں کہ لڑکوں کی کم تعلیم اور آئلٹس میں اچھے سکور نہ آنے کی وجہ سے وہ اکثر شادی کر کے کینیڈا جانے کا سوچتے ہیں۔


بیوی کے ساتھ غیرفطری انداز میں سیکس کرنے پر شوہر کو 9 سال قید بامشقت، تشدد کے الزام میں ساس، سسر اور نند کو بھی سزائیں

انڈین ریاست چھتیس گڑھ کی ایک عدالت نے اپنی بیوی کے ساتھ غیر فطری انداز میں سیکس کرنے کا جرم ثابت ہونے پر شوہر کو 9 سال قید بامشقت اور 10 ہزار روپے جرمانے کی سزا سنائی ہے۔ اس کے علاوہ اپنی بیوی پر حملہ آور ہونے اور اسے تشدد کا نشانہ بنانے کے الزامات کے تحت شوہر کو مزید ایک سال قید بھگتنا ہو گی اور ایک ہزار روپے جرمانہ ادا کرنا ہو گا۔ خاتون کے وکیل نیرج چوبے کے مطابق عدالت نے خاتون کے ساس اور سسر کو بھی 10 ماہ قید کی سزا سنائی گئی ہے جبکہ خاتون کی بھابھی کو چھ ماہ قید کی سزا سنائی گئی ہے۔ سسرال والوں کو بھی بہو پر تشدد کرنے اور ہراساں کرنے کے الزامات پر سزا سنائی گئی ہے۔ مقامی عدالت کی جانب سے یہ فیصلہ ایسے وقت میں سامنے آیا جب پہلے ہی انڈیا میں میریٹل ریپ (شوہر کا اپنی بیوی کے انکار کے باوجود اسے جنسی تعلق قائم کرنے پر مجبور کرنا) اور شادی کے رشتے میں رہتے ہوئے شوہر کی جانب سے خاتون کو غیر فطری جنسی حرکات پر مجبور کرنے جیسے مسائل پر بحث جاری ہے۔ استغاثہ کے مطابق اِس جوڑے کی شادی سنہ 2007 میں ہوئی تھی جس کے بعد ہی سے بیوی پر مبینہ تشدد کا سلسلہ شروع ہو گیا۔ خاتون کی درخواست کے مطابق انھیں شادی کے بعد ذہنی و جسمانی طور پر تشدد کا نشانہ بنایا گیا جبکہ اس دوران انھیں متعدد مرتبہ غیرفطری انداز میں سیکس کرنے پر مجبور بھی کیا گیا۔ اسی دوران خاتون کے ہاں ایک بیٹی کی پیدائش بھی ہوئی اور سنہ 2016 میں وہ اپنے شوہر کا گھر چھوڑ کر واپس اپنے والدین کے ہاں آ گئیں اور اپنے شوہر اور سسرال والوں کے خلاف مقدمہ درج کروا دیا۔ خاتون نے عدالت میں دعویٰ کیا کہ اُن کا شوہر انھیں ہراساں کرنے کی غرض سے اُن کے ساتھ غیر فطری جنسی تعلق قائم کرتا اور اس دوران وہ ناصرف خود فحش فلمیں دیکھتا بلکہ اپنی اہلیہ کو بھی ایسا کرنے پر مجبور کرتا تھا۔ عدالت نے اپنے فیصلے میں کہا ہے کہ ملزم کے جرم کی نوعیت کو دیکھتے ہوئے انھیں نو سال کی قید بامشقت کی سزا سنائی جاتی ہے جبکہ اس کے علاوہ عدالت نے ان پر 10 ہزار روپے کا جرمانہ بھی عائد کیا ہے۔ چھتیس گڑھ ہائیکورٹ کے وکیل دیویش کمار کا کہنا ہے کہ مقامی عدالت نے جو فیصلہ دیا ہے اس کے خلاف بڑی عدالت میں اپیل دائر کی جا سکتی ہے لیکن عدالتوں سے اس طرح کے فیصلے سامنے آنے کے بعد ان مسائل پر سماجی تفہیم پیدا کرنے میں مدد ملتی ہے۔


Summary: بلوچستان کی حالیہ تحریک کو سمجھنا ہو گا، گزشتہ تحاریک سے یہ تحریک قطعی مختلف اور یکسر جُدا ہے۔ اس بار یہ تحریک یوں بھی مختلف ہے کہ راہبر عورتیں ہیں، یہ سمجھنا ہو گا کہ حق دو تحریک کی مائی زینب ہو یا ماہ رنگ بلوچ اور سمی یہ سب عورتیں بدلے ہوئے بلوچستان کا پتا دے رہی ہیں جس کا اندازہ نہیں لگایا جا رہا۔ پڑھیے عاصمہ شیرازی کا کالم۔

چٹان عورتوں کی زنانہ وار تحریک: عاصمہ شیرازی کا کالم

ماہ رنگ بلوچ سے نہ عوام ناآشنا ہیں اور نہ سمی دین بلوچ اب غیر معروف رہی ہیں۔ گزشتہ کئی برسوں سے اپنے پیارے ڈھونڈتی یہ بچیاں اب حوصلہ کھو چکی ہیں۔ اسلام آباد میں لگے کیمپ میں بیٹھا ایک ایک شخص ایک کہانی ہے یہ سب لوگ کہانیاں ہیں۔ یہ سب اسلام آباد کو اپنی کہانیاں سُنانے آئے ہیں، کسی کا باپ موجود نہیں تو کسی کا بیٹا غائب، کوئی اپنے طالبعلم بیٹے کے لاپتہ ہونے کا بتا رہا ہے تو کوئی اپنے والد کی گمشدگی کی پکار لگا رہا ہے۔ ان کے ستائے ہوئے چہرے اور تلخ لہجے پتہ دے رہے ہیں کہ اب کی بار اسلام آباد نے ان کی بات نہ سُنی تو یہ دکھ دل میں نہیں دبائیں گے، یہ چٹانیں اب لاوے کا بوجھ برداشت نہ کر پائیں گی۔  دسمبر کی سرد رات کے نصف میں ویمن پولیس سٹیشن میں میری موجودگی میں ارباب اختیار سے ماہ رنگ یہ سوال بار بار اُٹھا رہی تھی کہ ہمارا قصور کیا ہے؟ کیوں ہمارے ساتھ یہ سلوک کیوں؟ ہم اپنا حق ہی تو مانگ رہے ہیں، آپ ہماری بات تو سُنیے۔ کیا ہم اس سلوک کے مستحق ہیں؟  یوں تو بلوچستان گذشتہ کئی دہائیوں سے شورش زدہ ہے لیکن پچھلے چند سالوں میں لاپتہ افراد کا مسئلہ سنگین تر ہو چکا ہے۔ حالیہ جاری تحریک یوں تیز ہوئی جب بلوچ طالبعلموں کو مبینہ طور پر اٹھایا گیا اور بائیس برس کے بالاچ مولا بخش کو لاش کی صورت لوٹایا گیا۔  پولیس کا موقف ہے کہ بالاچ زیر حراست تھا مگر عسکریت پسندوں کے حملے میں مارا گیا۔ یہ محض ایک واقعہ نہیں اس طرح کے کئی واقعات سامنے آ چکے ہیں مگر اصل سوال یہ ہے کہ بلوچ طالبعلموں کو ہی کیوں اُٹھا لیا جاتا ہے۔ علم کے طالبوں سے خوف کیسا؟ بہر حال اگر شکایت ہے تو گرفتار کیا جائے، عدالتوں کے روبرو پیش کیا جائے نہ کہ اُنھیں غائب کر دیا جائے۔ بھلا کبھی آواز بھی قتل ہوئی ہے، کبھی سوچ بھی اغواء کی جا سکی ہے یا کبھی خیال کو زنجیریں پہنائی گئی ہیں؟ بلوچستان کی حالیہ تحریک کو سمجھنا ہو گا، گذشتہ تحاریک سے یہ تحریک قطعی مختلف اور یکسر جُدا ہے۔ اس بار یہ تحریک یوں بھی مختلف ہے کہ راہبر عورتیں ہیں، یہ زنانہ وار لڑائی کا آغاز ہے، بلوچستان میں حق دو تحریک کے بعد یہ نیا پہلو سامنے آیا ہے۔ یہ سمجھنا ہو گا کہ حق دو تحریک کی مائی زینب ہو یا ماہ رنگ بلوچ اور سمی یہ سب عورتیں بدلے ہوئے بلوچستان کا پتا دے رہی ہیں جس کا اندازہ نہیں لگایا جا رہا۔ یہ عورتیں مردوں کی حفاظت بن گئی ہیں۔


Summary: پاکستان کے شہر جڑانوالہ میں چار ماہ قبل مسیحی برادری نے سینکڑوں مظاہرین کی جانب سے دو درجن گرجا گھروں اور دسیوں مکانوں میں توڑ پھوڑ کا منظر دیکھا۔ کرسمس کی تیاریوں کے دوران بھی یہ لوگ اپنے نقصانات کے صدمے میں ہیں۔

جڑانوالہ فسادات کے کئی ماہ بعد بھی مسیحی برادری خوفزدہ: ’گلی میں کسی کی چیخ کی آواز بھی آئے تو سب ڈر جاتے ہیں‘

جڑانوالہ میں مسیحی برادری کرسمس سے قبل کی تقریبات میں شریک شمال مشرقی پاکستان کے شہر جڑانوالہ میں چار ماہ قبل مسیحی برادری نے سینکڑوں مظاہرین کی جانب سے دو درجن گرجا گھروں اور دسیوں گھروں میں توڑ پھوڑ کا منظر دیکھا۔  اس کے بعد حکومت نے ان کے گرجا گھروں اور مکانات کی تعمیر نو میں مدد کے لیے رقم کا وعدہ کیا۔ لیکن اب ان کا سب سے بڑا تہوار کرسمس سامنے ہے اور اس تہوار کی تیاری کے دوران ابھی بھی بہت سے مسیحی برادری کے لوگ حملے سے ہونے والے نقصانات کے صدمے میں ہیں۔ یہ جلوس چرچ سے شروع ہوتا ہے جس میں پادری کے ہمراہ دو ڈھولچی اور تقریبا 15-20 پُرجوش گویے شامل ہیں۔ یہ جلوس تاریک گلیوں سے گزرتا ہے جہاں لوگ اپنے موبائل کی ٹارچ سے روشنی کرتے ہیں اور جیسے جیسے یہ آگے بڑھتا ہے ہر گلی اور موڑ سے اس میں مزید لوگ شامل ہوتے جاتے ہیں۔  بچے اپنے کرسمس کے بہترین لباس میں ملبوس ہیں، کچھ اپنی پسندیدہ کیرول لائنوں کو بہ آواز بلند گا رہے ہیں۔ جبکہ دوسرے لوگ شرماتے ہوئے اس میں شامل ہوتے ہیں۔ وہ سب چمکدار کمانوں، فادر کرسمس ٹوپیوں اور لائٹ اپ ٹرینرز کے ساتھ چمکدار لباس میں ملبوس سڑکوں سے گزرتے ہوئے کیرول کے جلوس میں شامل ہوتے ہیں۔  جلوس کی رہنمائی سے تھوڑی دیر کا وقفہ لے کر وہ کہتے ہیں کہ 'کرسمس اب ہمارے دلوں میں ہے۔ عیسی مسیح میرے لیے نجات دہندہ ہیں۔ انھوں نے مجھے حملے کے دوران بچایا۔ وہ ہم سب کے نجات دہندہ ہیں۔' ہجوم پرتشدد ہو گیا، چرچوں اور نجی گھروں پر حملہ کر دیا گيا۔ مسیحی برادری کے بہت سے لوگ شہر میں اپنے گھروں کو چھوڑنے اور کھلے میدانوں میں رات گزارنے پر مجبور ہو گئے۔ توڑ پھوڑ کے ان واقعات میں نو پولیس اہلکار زخمی ہوئے لیکن کسی شہری کی جان نہیں گئی۔ حکومت کی طرف سے پیسے کی امداد کے ساتھ ساتھ خیراتی اداروں، این جی اوز اور مقامی مساجد اور گرجا گھروں میں منعقدہ آؤٹ ریچ پروگراموں کے ذریعے کام کیے گئے ہیں اور عطیات دیے گئے ہیں۔ لیکن چار ماہ بعد بھی کچھ گھروں میں اس رات ہونے والی توڑ پھوڑ کے نشانات نظر آتے ہیں۔ کیپٹن ضیا کا کہنا ہے کہ 'قانون کے نفاذ کا اپنا ایک عمل ہے۔ محکمہ پولیس اور حکومت یہاں کے دو سب سے بڑے سٹیک ہولڈرز ہیں۔ ہم یہ دکھانا چاہتے ہیں کہ اس فعل کو مستقبل میں برداشت نہیں کیا جائے گا۔ اگر ہم نے انصاف کو یقینی نہیں بنایا تو یہ ہوتا رہے گا۔' بچے سنو مین، کرسمس کے درختوں اور فادر کرسمس کی تصویروں سے سجے سٹیج پر اپنے کرسمس ڈانس کے معمولات کو احتیاط سے ریہرسل کرنا شروع کر دیتے ہیں۔


نگران وزیر اعظم کی خواب گاہ سے براہ راست

کل رات ہمارے نگران وزیراعظم اپنے پسندیدہ خوابگاہ میں سوئے اور سونے سے پہلے انھیں علم تھا کہ ان کے آبائی صوبے سے ہزاروں کلومیٹر کا فاصلہ طے کر کے بچیاں، عورتیں، بچے اور نوجوان اسلام آباد پہنچے۔  نگران وزیراعظم نے ایک بلوچ صحافی کو بتایا کہ جب میں سونے جا رہا تھا تو میں نے اسلام آباد انتظامیہ کو ہدایات دیں کہ بلوچ مظاہرین کے خلاف طاقت کا استعمال نہ کیا جائے۔ اب میں نہیں جانتا کہ جب نگران وزیراعظم اپنی خوابگاہ کا دروازہ بند کر لیتے ہیں تو کیا ہوتا ہے۔ عین اُس وقت جب بلوچستان سے لایا گیا نگران محو خواب ہوا تو اسلام آباد کی سڑکوں پر سخت سردی میں مظاہرین پر پانی والی توپ سے یخ اور غالباً گندے پانی کی بوچھاڑ کی جاتی ہے، وردی والے اور بغیر وردی والے وحشیانہ لاٹھی چارج کرتے ہیں۔ جو صرف اپنے پیاروں کی آزادی اور انصاف مانگنے آئے تھے ان کو گھسیٹ کر تھانوں میں بند کیا جاتا ہے اور پھر سڑکوں پر بسیں کھڑی کر دی جاتی ہیں کہ انھیں جہاں سے آئے ہیں وہاں چھوڑ کر آؤ۔ اب ہمیں کوئی اسلام آباد کے راز جاننے والا ہی بتا سکتا ہے کہ نگران وزیراعظم جب سونے کے لیے اپنے فیورٹ بیڈروم میں جاتا ہے تو دروازہ اندر سے خود بند کرتا ہے یا باہر سے بند کیا جاتا ہے۔ اسلام آباد کی یخ بستہ رات میں پانی کی توپ کی یلغار میں ٹھٹھرتے ایک تھانے سے دوسرے تھانے میں اپنے بچوں کو ڈھونڈتے مظاہرین میں ماہ رنگ اور سمی دین بلوچ بھی شامل ہیں۔ پاکستان کا کوئی بھی صحافی جو کبھی کراچی، کوئٹہ یا اسلام آباد پریس کلب سے گزرا ہے وہ جانتا ہے کہ ماہ رنگ اور سمی بچپن ہی سے احتجاجی کیمپوں میں بیٹھی ہیں، ہماری آنکھوں کے سامنے جوان ہوئی ہیں اور لیڈر بنی ہیں۔ اب اپنے پیارے ہلاک اور گمشدہ بھائیوں کے لیے آواز اٹھانے اسلام آباد پہنچی ہیں، تو پولیس والے ان سے پوچھتے ہیں کہ تمھارے مرد کہاں ہیں؟ کچھ مار دیے، باقی غائب کر دیے، ایک کو وزیراعظم کی خوابگاہ میں بند کر دیا یا اس نے اندر سے کنڈی لگا لی۔ دوسرا سوال یہ کہ وزیراعظم بھی تمھارا، سینیٹ کا چیئرمین بھی، چیف جسٹس بھی تمھارا پھر اسلام آباد میں دربدر کیوں ہو۔ سمی دین بلوچ جس کی تعلیم و تربیت احتجاجی کیمپوں میں ہوئی ہے اس کا سیدھا سا جواب دیتی ہے کہ یہ سوال ان تینوں سے جا کر پوچھو۔ ہمارے تمام سیاستدانوں پر الزام لگتا ہے کہ انھیں جب ضرورت پڑتی ہے تو وہ بوٹ پالش کرنے کے کام پر لگ جاتے ہیں، کبھی کسی بغاوت کا جھانسہ بھی دیتے ہیں لیکن ایک ہاتھ میں بوٹ چمکانے والا برش تیار رکھتے ہیں۔


پراگ کی یونیورسٹی میں فائرنگ سے 14 افراد ہلاک: ’حملہ آور کے داخل ہونے سے پہلے دروازہ بند کر دیا‘

مقامی حکام کے مطابق جمہوریہ چیک کے دارالحکومت پراگ  کی چارلس یونیورسٹی میں ایک اسلحہ بردار حملہ آور نے فائرنگ کر کے 14 افراد کو ہلاک جبکہ 25 کو زخمی کر دیا ہے۔ اس حملے کو ملک کی حالیہ تاریخ کا سب سے خطرناک حملہ قرار دیا جا رہا ہے۔ پولیس کا کہنا ہے کہ شہر کے تاریخی مرکز میں موجود چارلس یونیورسٹی میں فائرنگ کے بعد 24 سالہ حملہ آور کو بھی مار دیا گیا۔ جمعرات کی شام کو ایک بریفنگ میں ملک کے پولیس چیف اور وزیر داخلہ نے کہا کہ حملہ آور اسی فیکلٹی کا ایک طالبعلم تھا۔ انھوں نے بتایا کہ وہ پراگ سے 21 کلومیٹر دور ایک گاؤں سے تھا اور ملزم کے والد کو جمعرات کے دن ہی مردہ حالت میں پایا گیا تھا۔ حملہ آور نے یہ سب کیوں کیا اس کے متعلق فوری اطلاعات نہیں تھیں۔ پولیس کا کہنا ہے کہ وہ اس وقت یہ تحقیق کر رہے کہ گذشتہ ہفتے پراگ کے قریب جنگل میں دو افراد کی موت کا ذمہ دار بھی شاید یہی شخص تھا۔ ’پھر ہمیں پتا چل گیا کہ کچھ بڑا ہو رہا ہے۔ انٹر نیٹ پر اس بارے میں کچھ نہیں ہے اور میڈیا اور خبروں میں بھی کچھ نہیں ہے۔ پھر کسی وقت سپیشل آپریشن گروپس کے اہلکار پہنچے اور انھوں نے کمرے کی تلاشی لی اور باہر چلے گئے، انھوں نے ہمیں اندر ہی رہنے کا کہا۔ انھوں نے کہا ’لوگوں کا ایک ہجوم سڑک پار کر رہا تھا جب پہلی گولی چلی۔ مجھے لگا کہ جیسے کوئی پٹاخہ پھٹا ہے یا گاڑی کے سائلینسر میں سے آواز آئی ہے لیکن پھر میں نے دوسرے فائر کی آواز سنی اور لوگ بھاگنا شروع ہو گئے۔‘ ’میں نے سکوائر سے 30 فٹ دور گولی زمین پر گرتے ہوئے دیکھی اس کے بعد میں جھک کر دکان میں چھپ گئی۔ پورے علاقے کو بند کر دیا گیا اور درجنوں پولیس کی گاڑیاں اور ایمبولینسیں یونیورسٹی کی جانب جا رہی تھیں۔‘ چارلس یونیورسٹی کے طلبا نے کہا کہ حملے کے وقت انھوں نے خود کو کلاس رومز میں بند کر لیا تھا ۔ چارلس یونیورسٹی کے طالبعلم جیکب ویزمین نے ایکس پر لکھا ’اس وقت پراگ میں کلاس روم میں پھنسا ہوا ہوں۔ حملہ آور کے داخل ہونے سے پہلے کمرے کا دروازہ بند کر دیا تھا۔‘ خبر رساں ادارے رائٹرز نے فیکلٹی کی ای میل دیکھی جس میں عملے کو حملے کے بارے میں خبردار بھی کیا گیا۔ اس میں لکھا گیا ’جہاں ہیں وہاں رہیں، کہیں نہ جائیں، اگر آپ دفاتر میں ہیں تو انھیں بند کر دیں اور دروازے کے سامنے فرنیچر رکھ دیں، لائٹ بند کر دیں۔‘ چارلس یونیورسٹی کی بنیاد 1347 میں رکھی گئی یہ جمہوریہ چیک کی سب سے پرانی  اور بڑی یونیورسٹی ہے اور یورپ کی پرانی یونیورسٹیوں میں سے ایک ہے۔


تیز دھار چاقو سے اپنی ’دوست‘ کا بہیمانہ قتل کرنے والے دو نابالغ جنھیں ’قتل کرنے کی ہوس‘ تھی

یہ وہ چند باتیں یا ایک ہولناک قتل کی جانب لے کر جانے والی ابتدائی چند سطریں ہیں جن کے بعد ہم ایک ایسے واقعے کو بیان کرنے جا رہے ہیں کہ جو شاید کچھ قارئین کے لیے تکلیف کا باعث ہو۔ اس جرم کو انجام دینے سے پہلے مجرموں نے باقاعدہ منصوبہ بنایا، اس گھناؤنی قتل کی واردات کے لیے جو منصوبہ بنا اُسے ایک کاغذ کے ٹُکڑے پر لکھا گیا، کہ کیا، کب اور کیسے کرنا ہے۔  بریانا کے قتل کے یہ منصوبہ بندی کیسے ہوئی تو اس بارے میں کیس کی ڈپٹی پراسیکیوٹر ارسلا ڈوئل کا کہنا تھا کہ ’بریانا کو قتل کرنے والے دونوں نوجوانوں کے درمیان واٹس ایپ پیغامات، لوگوں کو قتل کرنے کی منصوبہ بندی، قتل، تشدد اور جُرم کی دُنیا سے متعلق دیگر معاملات پر بات چیت اور معلومات جمع کرنے سے متعلق جو باتیں سامنے آئی ہیں اُن کو پڑھنا انتہائی مُشکل اور بلند حوصلے والے لوگوں کا کام ہے۔‘ پراسیکیوٹر نے کہا کہ اس قتل میں ملوث 16 سال کے لڑکے اور لڑکی کا جو منصوبہ سامنے آیا ہے وہ دل دہلا دینے والا ہے اور اس بات کی عکاسی کرتا ہے کہ ان دونوں کے دل و دماغ میں کس قدر خوفناک اور گھناؤنی قتل کی سازش چل رہی تھی۔‘ حکام کے مطابق بریانا کی موت کا یہ پروانہ ہاتھ سے لکھا گیا اور اس پر ایک طویل منصوبہ بندی کے بعد عمل کیا گیا۔ حراست میں لیے جانے کے بعد یہ دونوں نوجوانوں میں سے ایکس (عُمر کم ہونے کی وجہ سے شناخت چھپانے کی غرض سے فرضی نام ’ایکس‘ استعمال کیا جا رہا ہے) کے بیڈروم سے ملا تھا۔ سفاک قاتلوں نے بریانا کی لاش کو پارک میں چھپانے کا منصوبہ تک بنایا تھا لیکن یہاں معاملہ اُن کی منصوبہ بندی کے مطابق نہ ہو سکا اور وجہ یہ تھی کہ اپنے کتوں کے ساتھ سیر پر نکلنے والے دو افراد نے انھیں دیکھ لیا۔ اس موقع پر وہ جائے وقوعہ سے فرار ہونے میں کامیاب ہو گئے۔ چیشائر پولیس کے ڈیٹیکٹیو کانسٹیبل مائیک ایونز نے کہا کہ شروع سے ہی یہ واضح تھا کہ ایکس اور وائے دونوں کو اس بات کا یقین تھا کہ وہ یہ سب اتنی منصوبہ بندی کے ساتھ کریں گے کہ کسی کو اس بارے میں نہ تو علم ہوگا اور نہ ہی کسی کو اُن پر کسی بھی قسم کا شک ہوگا۔ انھوں نے مزید کہا کہ ’میں جانتا ہوں کہ لوگ۔۔۔ ان کا کہنا تھا کہ ان کے پاس اس طرح کی امیج ہوگی جو انھوں نے خود بنائی لیکن حقیقت میں وہ بہت ذہین بچے ہیں جنھوں نے اتنا بڑا جُرم کرنے کے لیے اتنی کم عُمری میں ایسی خطرناک منصوبہ بندی کی۔‘


Summary: جج ایمی پالمبو نے اپنے فیصلے میں کہا کہ ’اس عدالت کو واضح اور ٹھوس شواہد سے پتہ چلتا ہے کہ جس جرم کے لئے سیمنز کو قصوروار ٹھہرایا گیا، سزا سنائی گئی اور قید کیا گیا تھا۔۔۔ سیمنز نے ایسا نہیں کیا وہ اس جُرم کے مرتکب نہیں ہوئے۔

قتل کے جرم میں 48 سال جیل میں گزارنے کے بعد بیگناہ قرار دیے جانے والا قیدی: ’یہ میری ثابت قدمی کا صلہ ہے‘

امریکی ریاست اوکلاہوما کی ایک عدالت نے ایک ایسے شخص کو بے گناہ قرار دیتے ہوئے بری کرنے کے احکامات جاری کیے ہیں جو قتل کے جرم میں گذشتہ نصف صدی سے جیل کاٹ رہے تھے۔ ابتدائی طور پر 70 سالہ گلین سیمنز کو جولائی میں رہا کرنے کے احکامات جاری کیے گئے تھے تاہم اس وقت عدالت کے ایک جج نے ان کے مقدمے میں دوبارہ کارروائی اور سماعت کا حکم دیا تھا۔ تاہم دوبارہ سماعت کے بعد ایک کاؤنٹی ڈسٹرکٹ اٹارنی نے پیر کے روز کہا کہ ان کے جرم میں ملوث ہونے کے حوالے سے شواہد ناکافی ہیں۔ اب منگل کے روز ایک حکم میں اوکلاہوما کاؤنٹی کی ڈسٹرکٹ جج ایمی پالمبو نے گلین سیمنز کو بے گناہ قرار دیا ہے۔ جج ایمی پالمبو نے اپنے فیصلے میں کہا کہ ’اس عدالت کو واضح اور ٹھوس شواہد سے پتہ چلتا ہے کہ جس جرم کے لیے سیمنز کو قصوروار ٹھہرایا گیا، سزا سنائی گئی اور قید کیا گیا، سیمنز نے اُس جُرم کا ارتکاب کیا ہی نہیں۔‘ خبر رساں ادارے ایسوسی ایٹڈ پریس کے مطابق فیصلے کے بعد صحافیوں سے گفتگو کرتے ہوئے سیمنز کا کہنا تھا کہ ’یہ اُن کی انصاف کے لیے مسلسل کوشش اور ثابت قدمی کا ثمر ہے۔‘ سیمنز کو اوکلاہوما سٹی کے مضافاتی علاقے میں شراب کی دکان پر ڈکیتی کے دوران کیرولین سو راجرز نامی شخص کے قتل کے الزام میں 48 سال، ایک ماہ اور 18 دن قید کی سزا سنائی گئی تھی۔ نیشنل رجسٹری آف ایکسونیشن کے مطابق اس طرح وہ امریکہ میں کسی جرم کے بغیر سب سے طویل عرصے تک قید کاٹنے والے شخص بن گئے ہیں۔ سیمنز کی عمر 22 سال تھی جب انھیں اور شریک ملزم ڈان رابرٹس کو سنہ 1975 میں سزائے موت سنائی گئی۔ بعد ازاں امریکی سپریم کورٹ کی جانب سے سزائے موت پر دیے جانے والے فیصلوں کی وجہ سے ان سزاؤں کو کم کر کے عمر قید کر دیا گیا تھا۔ فیصلے سامنے آنے کے بعد سیمنز کا کہنا تھا کہ قتل کے وقت وہ اپنی آبائی ریاست لوزیانا میں موجود تھے۔ گلین سیمنز اور رابرٹس کو ایک نوجوان کی گواہی کی وجہ سے سزا سنائی گئی تھی۔ رابرٹس کو 2008 میں پیرول پر رہا کیا گیا تھا۔ غلط طور پر سزا یافتہ افراد جو اوکلاہوما میں وقت گزارتے ہیں انھیں معاوضے کے طور پر 175،000 ڈالر (138،000 پاؤنڈ) ادا کیے جاتے ہیں۔ آن لائن فنڈز جمع کرنے والی ایک تنظیم ’گو فنڈ می‘ کے مطابق سیمنز اس وقت جگر کے سرطان سے لڑ رہے ہیں جس نے ان کی زندگی گزارنے کے اخراجات اور کیموتھراپی میں مدد کے لیے ہزاروں ڈالر جمع کیے ہیں۔


’شادی سے انکار پر‘ بیٹی کے قتل کا الزام، اٹلی میں پاکستانی نژاد والدین کو عمر قید کی سزا

اٹلی کی ایک عدالت نے ایک پاکستانی نژاد جوڑے کو اپنی 18 سالہ بیٹی کے قتل کے الزام میں عمر قید کی سزا سنائی ہے۔ اس قتل کی وجہ بیٹی کی جانب سے ارینج میرج سے انکار بتائی گئی ہے۔  ان کے والد شبر عباس کو اگست میں پاکستانی حکام نے گرفتار کر کے اٹلی کے حوالے کیا تھا۔ ثمن کی والدہ نازیہ شاہین کو ان کی غیر موجودگی میں سزا سنائی گئی ہے۔ ان کے بارے میں خیال کیا جاتا ہے کہ وہ کہیں پاکستان میں ہی روپوش ہیں۔ شبر عباس نے اس سے قبل عدالت کو بتایا تھا کہ انھوں نے ’اپنی زندگی میں کبھی اپنی بیٹی کے قتل کا نہیں سوچا تھا۔‘ واضح رہے کہ اس مقدمے میں ثمن کے چچا دانش حسنین کو قتل میں ملوث ہونے کے جرم میں 14 سال قید کی سزا سنائی گئی تھی تاہم ان کے دو کزنز کو بری کر دیا گیا تھا۔ اپریل 2021 کے اواخر میں والدین کے ہاتھوں ثمن عباس کے قتل نے اٹلی کو ہلا کر رکھ دیا تھا۔ ان کی گمشدگی کے بعد اٹلی کی مسلم برادری نے جبریوں شادیوں کے خلاف ایک فتویٰ بھی جاری کیا تھا۔ ثمن نے ایک پاکستانی نژاد نوجوان کو ملنا شروع کیا تھا۔ علاقائی دارالحکومت بولوگنا کی ایک سڑک پر ان دونوں کی بوسہ لیتے ہوئے ایک تصویر سامنے آئی تھی جس نے مبینہ طور پر ان کے والدین کو مشتعل کر دیا تھا۔ پولیس کی جانب سے جاری کردہ 29 اپریل 2021 کی سی سی ٹی وی فوٹیج میں دیکھا جاسکتا ہے کہ ثمن عباس کے خاندان کے تین افراد نے بیلچے اور ایک نیلا بستہ اٹھا رکھا ہے۔  ان کی لاش بالآخر گذشتہ نومبر ایک فارم ہاؤس کے قریب سے برآمد ہوئی، جہاں یہ خاندان رہتا تھا۔ اس جگہ کی نشاندہی ثمن کے چچا نے یہ کہتے ہوئے کی کہ ان کی بھتیجی کو وہاں دفن کیا گیا ہے۔  نازیہ شاہین کی عدم موجودگی میں شمالی شہر ریگیو ایمیلیا کی عدالت نے دونوں والدین کو مجرم قرار دیتے ہوئے عمر قید کی سزا سنائی۔ شبر عباس نے اس سے قبل عدالت کو بتایا تھا کہ وہ بے قصور ہیں۔ انھوں نے اصرار کیا کہ وہ اور ان کی اہلیہ صرف اسی رات ان کی بیٹی کا پیچھا کر رہے تھے جس رات وہ غائب ہوئی تھیں کیونکہ وہ ناخوش تھے کہ اتنی دیر ہو چکی تھی اور وہ دیکھنا چاہتے تھے کہ وہ کہاں جا رہی ہیں۔ قبائلی رسم و رواج میں ایسی لڑکی جو کسی سے تعلقات استوار کرے تو اسے خاندان کی عزت پر دھبے کے طور پر دیکھا جاتا ہے اور عموماً پہلے عورت کو قتل کیا جاتا ہے اور پھر مرد کا تعاقب کیا جاتا ہے۔ گذشتہ ماہ پاکستان کے ضلع کوہستان میں ایک 18 سالہ خاتون کو ان کے والد اور چچا نے قبائلی عمائدین کے حکم پر گولی مار کر ہلاک کر دیا تھا۔ قتل کی وجہ وہ تصویر بنی جس میں انھیں ایک مرد کے ساتھ دیکھا گیا تھا۔


Summary: بعض اندازوں کے مطابق 400 سے زیادہ ویڈیو کلپس موجود تھے جن میں 300 کے قریب قصور کے گاؤں حسین خانوالہ کے بچوں کے حوالے سے تھے۔ انسدادِ دہشت گردی عدالت نے مرکزی ملزم حسیم عامر سمیت تین افراد کو عمر قید اور جرمانے کی سزا سنائی تھی جنھیں اب لاہور ہائی کورٹ کے دو رکنی بینچ نے بری کر دیا ہے۔ ملزمان کو کن بنیادوں پر بری کیا گیا؟

قصور ویڈیوز سکینڈل کے ملزمان بری: کیا ایسا ہو سکتا ہے اصل ملزم کبھی گرفتار ہی نہ ہوا ہو؟

کچھ اندازوں کے مطابق 400 سے زیادہ ویڈیو کلپس موجود تھے جن میں 300 کے قریب قصور کے گاؤں حسین خانوالہ کے بچوں کے حوالے سے تھے۔ مقامی آبادی کے غم و غصے اور پولیس سے پُرتشدد جھڑپوں کے بعد انتظامیہ اور پولیس نے ان الزامات پر تحقیقات کا آغاز کیا۔  اس جے آئی ٹی نے 30 سے زیادہ مقدمات کی تفتیش کی اور 19 ایسے بچوں کی نشاندہی کی جنھیں ریپ کیا گیا۔ انھوں نے جن شواہد کا جائزہ لیا ان میں 50 کے قریب ویڈیو کلپس اور 70 سے زیادہ تصاویر شامل تھیں جو پنجاب فرانزک سائنس ایجنسی کی رپورٹ کا حصہ تھیں۔  دو سال تک چلنے والے مقدمات کے بعد انسدادِ دہشت گردی عدالت نے مرکزی ملزم حسیم عامر سمیت تین افراد کو عمر قید اور جرمانے کی سزا سنائی تھی۔ دو سال بعد دوبارہ مقدمہ ہائی کورٹ سے واپس ٹرائل کورٹ میں آنے پر اے ٹی سی نے ان ملزمان کی سزا برقرار رکھی تھی۔  تاہم حال ہی میں لاہور ہائیکورٹ کے ایک دو رکنی بینچ نے قصور ویڈیوز سکینڈل کے تینوں مرکزی ملزمان کی سزاؤں کے خلاف اپیلیں منظور کرتے ہوئے ان کی عمر قید کی سزا کو کالعدم قرار دیا اور انھیں بری کرنے کا حکم جاری کر دیا ہے۔  لاہور ہائیکورٹ کے جسٹس شہرام سرور کی سربراہی میں دو رکنی بینچ نے قصور ویڈیوز سکینڈل کیس کی سماعت کی، جس دوران ملزمان کے وکلا کی جانب سے موقف اختیار کیا گیا کہ ٹرائل کورٹ نے حقائق کے برعکس سزا سنائی، 2015 میں مقدمہ درج ہوا اور دوران سماعت پراسیکیوشن کی جانب سے تینوں ملزمان کے خلاف ویڈیو سکینڈل سے متعلق بطور ثبوت ایک بھی ویڈیو پیش نہیں کی گئی۔ لاہور ہائی کورٹ کے دو رکنی بینچ نے اس مقدمے کا نو صفحات پر تحریری اور تفصیلی فیصلہ جاری کر دیا ہے۔  عدالتی فیصلے میں کہا گیا کہ ملزمان پر جرم ثابت کرنا وکیل استغاثہ کی ذمہ داری ہے اور وہ مناسب طرح سے یہ ثابت نہیں کر سکے ہیں۔ اس مقدمےمیں وکیل استغاثہ کے موقف میں کافی قانونی سقم موجود ہیں لہذا عدالت شک کی بنیاد کا فائدہ دیتے ہوئے ملزمان کی سزاؤں کو کالعدم قرار دیتے ہوئے انھیں بری کرنے کا حکم دیتی ہے۔  جب اس بارے میں ملزمان کے وکلا سے بات کی گئی توملزمان کے وکیل عابد حسین کھچی نے بی بی سی سے بات کرتے ہوئے بتایا کہ اس مقدمے میں ایک سے زیادہ ایسے نکات تھے جن کو بنیاد بنا کر لاہور ہائیکورٹ نے قصور ویڈیو سکینڈل کے ملزمان کو رہا کرنے کا فیصلہ دیا ہے۔   ایڈووکیٹ عابد حسین کھچی کہتے ہیں کہ عدالت میں کسی ملزم کو ریلیف حاصل کرنے کے لیے مقدمے میں ایک آدھ جھول ہی کافی ہوتا ہے اور اس مقدمے میں ایک سے زیادہ ایسے شکوک و شبہات موجود تھے جن کا ملزمان کو فائدہ ہوتا ہے۔


انڈیا: پولیس افسر کے قتل کا ملزم جس نے وکالت پڑھ کر اپنا مقدمہ خود لڑا اور باعزت بری بھی ہوا

یہ 23 ستمبر سنہ 2023 کی بات ہے۔ انڈیا کی سب سے بڑی ریاست اتر پردیش میں مظفر نگر کی ڈسٹرکٹ اینڈ سیشن کورٹ کا ماحول دوسرے دنوں کے مقابلے کچھ مختلف تھا۔ اور وہ شخص امِت چودھری تھے جن کی عمر تقریباً 30 سال ہے۔ وہ قتل کے ایک مقدمے میں نامزد ملزم تھے اور اپنے کیس کا خود دفاع کر رہے تھے۔ امِت چودھری کے مطابق ان کے لیے ڈسٹرکٹ اینڈ سیشن کورٹ سے بری ہونا آسان نہیں تھا۔ وہ دو سال سے زیادہ جیل میں رہنے کے بعد ضمانت پر رہا ہوئے تھے۔ بہر حال اب 12 سال بعد 23 ستمبر سنہ 2023 کو عدالت نے اس معاملے میں امِت چودھری سمیت 12 ملزمان کو بری کر دیا۔ ایک ملزم نیتو کو عمر قید کی سزا سنائی گئی۔ اس دوران چار ملزمان کی موت ہو گئی جن میں سے دو قتل کی سازش کرنے والوں میں شامل تھے۔ مسٹر امِت نے بی بی سی کو بتایا: ’میری بہن اسی گاؤں میں رہتی ہے۔ اہم سازش کرنے والوں میں سے ایک میری بہن کا دیور نیٹو تھا۔ میں اس دن گاؤں میں ان لوگوں کے ساتھ تھا، شاید اسی لیے اس میں میرا نام بھی شامل کر لیا گیا تھا۔‘  امِت کہتے ہیں: ’2009 میں میں نے مظفر نگر کالج سے 12 ویں پاس کیا، اس کے بعد میں بڑوت سے بی اے کر رہا تھا۔ اسی دوران یہ واقعہ پیش آیا اور مجھے جیل بھیج دیا گیا۔‘  انھوں نے مزید بتایا: ’میں 2019 میں میرٹھ ڈسٹرکٹ کورٹ میں ایک وکیل کے طور پر رجسٹرڈ ہوا۔ عدالت سے اجازت کے بعد، میں نے اپنے کیس کی نمائندگی کے لیے مظفر نگر کورٹ میں حاضر ہونا شروع کیا۔‘  امِت کے مطابق انھیں وہاں سے جو پیسے ملتے تھے ان سے وہ کھانے پینے کا بندوبست بھی نہیں کر پاتے تھے۔ بی بی سی نے گڑگاؤں کی ڈسٹرکٹ کورٹ میں خاتون وکیل وندنا اوبرائے سے بھی بات کی۔ انھوں نے بتایا: ’امِت نے میرے ساتھ 2015 میں کام کیا، اس وقت مجھے نہیں معلوم تھا کہ وہ مالی بحران کا شکار ہے، ورنہ میں ان کی ضرور مدد کرتی۔‘  امِت کا ایک رشتہ دار بھی وہاں ایم ایس سی کی تعلیم حاصل کر رہا تھا۔ ان کی درخواست پر ان کے ایک جونیئر پرشانت کمار نے امِت کی مدد کی۔ ان کے دوست وویک کہتے ہیں: ’خود ایک طالب علم ہونے کی وجہ سے میں امِت کی زیادہ مدد نہیں کر سکا۔ آج میں اس کے بری ہونے پر خوش ہوں۔‘  امِت چودھری کی جونیئر پرینکا تومر نے بی بی سی کو بتایا: ’میں نے کہا تھا کہ اگر امِت چودھری کو عدالت سے بری کر دیا جاتا ہے تو میں دعوت کروں گی، اب وہ وقت آ گیا ہے۔‘